
Concordatul  cu  Vaticanul. 

Sar  păreă  că  guvernul  ţării  a  epuisat  toate  pro¬ 
blemele  importante,  de  soluţionarea  cărora  atârnă  conso¬ 
lidarea  României  înlăuntru  şi  prestigiul  ei  în  afară . 
Altfel  nu  ne-am  putea  dumeri  de  neobicinuita  lui  râvnă 
de  a  încheiă  cât  mai  grabnic  un  concordat  cu  Vaticanul. 

Şi  totuşi  lucrurile  stau  tocmai  dimpotrivă. 

Căci  banul  nostru  nu  mai  e  paraleu,  ci  leu-pară ; 
şcoala  noastră  nu  mai  e  şcoală,  pentrucă  nu  s  învăţători, 
iar  ceice  mai  sunt,  fug  şi  ei,  ca  să  scape  de  mizeria  în 
care  i-a  cufundat  idololatria  economiilor  în  ghilimele; 
ceilalţi  slujbaşi  ai  ţării,  când  nu  sunt  mai  mari  ai  depo¬ 
zitelor,  îşi  duc  viaţa  de  pe  o  zi  pe  alta,  în  fericirea  pe 
care  le- a  hărăzit-o  de  douăori  « îmbunătăţită »  curbă  a 
domnului  Lalescu ;  pensionarii  sunt  siliţi  să  cerşiască 
atunci  când  n'au  bani  albi  adunaţi  pentru  zilele  negre 
de  astăzi,  iar  pentru  studenţi  adună  « Universul »  Or¬ 
fanii  ţării  sunt  goi,  căci  automobilele  consumă  prea  multă 
benzină,  iar  văduvele  se  bucură  când  se  pot  adăposâ 
într’un  şopron,  în  care  nu  ploauă...  când  e  vreme  bună . 

O,  dar  pomelnicul  năcazurilor  e  prea  lung!  Ce  are  a 
face!  Coute-que-coute:  Trăiască  concordatul!. 

* 


î 

Concordatul  e  un  act  politic.  Prin  escelenţă  politic. 
El  implică  ideia  puterii  lumeşti  a  Vaticanului ,  supre¬ 
maţia  politică  a  papei.  Ori,  această  ideie  medievală,  cu 
care  operează  încă  —  ce  e  drept  —  « Vicarul  lui  Uri - 
stos»,  e  ştearsă  de  mult  din  codul  dreptului  interna¬ 
ţional,  pentrucă  o  biserică  lumească  e  o  monstruoasă 
contradictio  in  adjecto  şi  una  dintre  marile  minciuni 
cu  care  « urmaşii  Sf.  Petru »  au  pătat  înţelesul  cuvân¬ 
tului  lui  ffristos  despre  «0  turmă  şi  un  păstor ». 

Şi  totuşi,  concordate  se  mai  încheie  şi  astăzi.  E  o 
concesie  din  partea  statelor .  Şi  nu  una  dintre  cele  mai 
înţelepte. 

Istoria  ne  dovedeşte  îndeajuns ,  că  Papalitatea  n'a 
urmărit  prin  concordate  decât  nimicirea  altor  confesiuni 
şi  supunerea  altor  state.  Cu  un  cuvânt:  Canosse  — 
bisericeşti  şi  politice.  Când  statele  —  incluziv  Austria 

—  s’au  convins  de  viclenia  Vaticanului,  s'au  lăpădat  de 
concordat.  Acelaş  lucru  l-a  făcut  şi  papa,  când  concor¬ 
datul  nu  i  a  mai  fost  pe  plac  (cazul  papei  Pascal  II). 

După  astfel  de  experienţe ,  evident,  chestia  concorda¬ 
tului  e  o  inutilă  bătaie  de  cap,  o  pierdere  de  vreme  şi 
de  parale.  Şi  de  parale,  pentrucă  dacă  se  va  face  legea, 
ea  va  trebui  discutată  şi  votată.  Discuţia  va  fi  lungă 
şi  elocvenţa  sau  tăcerea  fiecărui  parlamentar  se  plăteşte 
cu  500  de  Lei  la  zi.  Deci  scump  şi  —  nu  face. 

* 

Toate  bune,  va  zice  cineva,  dar  biserica  romano- 
catolică  are  un  cap,  mai  mult  sau  mai  puţin  spiritual, 
iar  statul  român  are  cetăţeni  de  confesiune  romano  ca- 
tolică.  Şi  statul  e  dator  să  precizeze  raportul  acestora 
faţă  de  şeful  lor.  Fără  îndoială.  Statul  a  şi  făcut  o 

—  principial  —  în  constituţia  ţării  şi  o  va  face  mai  pe 
larg  in  legea  cultelor.  Dar  această  lege  specială  şi  o 
va  da  statul  însuşi  cu  fireasca  şi  prevenitoarea  consul¬ 
tare  a  şefilor  bisericeşti  din  cuprinsul  ţării,  deci  fără 
amestecul  direct  sau  indirect  al  vr’unei  autorităţi  externe. 
Pentrucă  statul  stă  pe  punctul  de  vedere  al  propriei  sale 
suveranităţi.  Tot  ce  e  dator  să  facă  statul  faţă  de 

şeful  catolicilor  de  pretutindeni  este  cel  mult:  să  i  aducă 
la  cunoştinţă  textul  legii  cultelor,  pentru  a- şi  putea  exer¬ 
cită  suveranitatea  spirituală  asupra  credincioşilor  săi 
în  cadrul  acestei  legi.  Căci  orice  altă  suveranitate  este 
exclusă.  In  nici  un  caz  însă  statul  nostru  nu  este  obligat 
să  consulte  pe  papa  în  pregătirea  constituţiei  ţării,  pen- 
trucă  acest  gest  de  supremă  deferenţă  nu-l  fac  nici  măcar 
.statele  ai  căror  credincioşi  fiind  catolici,  cred  în  infaili¬ 
bilitatea  papei. 

Consecinţa  logică  a  constatărilor  de  mai  sus  se 
poate  sintetiza  într'o  dilemă  fatală  pentru  aderenţii  con¬ 
cordatului  : 

Concordatul  peste  constituţie  e  imposibil  ( pentrucă 
ştirbeşte  suveranitatea  statului);  iar  concordatul  zidit  pe 
temeliile  constituţiei  e  un  lucru  de  prisos  ( pentrucă  sti¬ 
pulaţiile  lui  sunt  cuprinse  în  legea  specială  a  cultelor ). 

împotriva  concordatului  s'au  mai  invocat  la  noi  şi 
interese  de  ordin  naţional.  Şi  cu  toată  dreptatea.  Pentrucă 
dacă  în  alte  ţări  catolicismul  a  fost  mai  mult  sau  mal 
puţin  internaţional,  în  vechea  Ungarie  catolicismul  a  fost 
de  un  pronunţat  şovinism  unguresc.  Şi  majoritatea  cre¬ 
dincioşilor  catolici  din  România s  de  azi  o  tac  catolicii  din 
Ungaria  de  ieri  {Ardeal).  Iar  aceştia  sunt  incorigibili. 
Dovadă  faimoasa  pastorală  de  adio  a  episcopului  Glatt- 
felder  şi  tot  aşa  de  faimosul  testament  al  « fericitului 
episcop  conte  Szechenyi».  Dacă  cineva  prin  asociaţie  de 
idei  îşi  va  aduce  aminte  şi  de  numele  nunţiului  Mar- 
maggi  —  cu  atât  mai  bine.  In  schimb  eu  îl  rog  să  nu-şi 
uite  în  nici  un  caz  de  încoronare... 

Fraţii  noştri  uniţi  fac  apologia  concordatului.  Aşa 
cum  o  ştiu  şi-aşă  cum  o  pot.  I.  P.  S.  Sa  mitropolitul 
Blajului  a  declarat  că  în  această  chestiune  biserica  I. 
P.  S.  Sale  e  solidară  cu  biserica  Arhiepiscopului  Mailat 
• —  tot  «de  Alba-Iulia». 

Declaraţia  I.  P.  S.  Sale  nu  ne  surprinde  pentrucă  noi 
am  constatat  cu  durere  în  repeţite  rânduri ,  că  biserica  unită 
a.  intrat  mai  de  mult  în  orbita  solidarismului  catolic:  dovadă 

«şpaliruh  şi  mătăniile  ce  i  s'au  făcui  la  Blaj  nunţiului 
Marmaggi  şi  atitudinea  ierarhilor  uniţi  la  încoronarea 
dela  Alba-Iulia.  Un  singur  caz  de  desolidarizare  faţă  de 
catolicii  de  marcă  cunoaşte  istoria  mai  recentă :  Când 
ierarhi  gr eco- catolici  au  primit  « cu  mare  bucurie »  înscri¬ 
erea  în  constituţia  ţării  a  întâietăţii  bisericii  unite. 

Aceste  fapte  desmint  în  chipul  cel  mai  categoric  « ra¬ 
ţiunea »  solidarităţii  catolice ,  după  care  fraţii  noştri  uniţi 
ar  căută  să  tempereze  sentimentele  catolicilor  de  altă 
naţie  şi  să  le  canalizeze  în  direcţia  intereselor  superioare 
ale  statului  român. 

* 

In  decursul  expunerilor  noastre  făcusem  constatarea 
că  statul,  pornind  dela  ideia  suveranităţii  sale,  nu  e  obligat 
să  consulte  autorităţi  externe,  atunci  când  el  îşi  croieşte 
legile  sale  de  organizaţie  internă.  Dacă  totuşi  faţă  de 
papa  vrea  să  arete  o  condescendenţă,  o  poate  face;  şi  a 
poate  face  cu  atât  mai  mult,  cu  cât  nu  tratează  dela 
egal  la  egal,  ci  consultă  numai,  rezervându-şi  dreptul  de 
a  primi  şi  iscăli  numai  ceeace  e  în  desăvârşită  confor¬ 
mitate  cu  principiul  suveranităţii  sale.  O  fi,  dar  prin 
acest  procedeu  extrem  de  curtenitor  statul  riscă  să  cadă 
în  capcană.  Istoria  bisericii  apusene  e  o  dovadă  suficientă , 
că  statele  au  pierdut  totdeauna  prin  concordate,  iar  Va¬ 
ticanul  a  câştigat  totdeauna.  Ţăranul  nostru,  când  zice 
«politică»,  clatină  din  cap  şi  trage  cu  ochiul...  Eu  ml  am 
deprins  să  fac  acelaş  gest  când  zic:  diplomaţie  iesuitâ. 
Apoi  dacă  nu  sântem  în  stare  să  desprindem  învăţămintele 
trecutului  —  chiar  când  acesta  este  al  altuia  —  la  ce 
păcatele  mai  învăţăm  istorie? 

Astfel  stând  lucrurile,  oricât  ne-am  dat  silinţa,  nu 
ne  am  putut  dumiri  de  rostul  grijniciei  pe  care-o  cheltu¬ 
ieşte  guvernul  nostru  cu  tratativele  pentru  încheierea  con¬ 
cordatului  şi  totdeauna  ăm  avut  penibila  impresie  că 
«S( Datul  arde  şi  cârmuirea  se  piaptănă ».  n.  colan. 

înapoi,  la  apostolie! 

sau 

Portiţele  canonice  ale  Statutului  Organic. 

P.  Sf.  Domnule  Episcop , 

Venerat  Consistor  l 

«Nu  este  cu  plăcere  nouă,  ca  lăsând 
cuvântai  Iui  Dumnezeu,  să  slugim  meselor... 
noi  intra  rugăciune  şi  în  jslujba  cuvântului 
ne  vom  zăbovi».  Fapt.  Apost.  vi.  2.  si  4. 

Primind  spre  referare  concluzele  Nr.  64  şi  65  ale  Sino¬ 
dului  eparhial  din  1922,  am  onoarea  să  Vă  fac  expunerile  şi 
propunerile  ce  vor  urmă  mai  jos. 

Pornesc  dela  premisele:  Nici  actuala  noastră  organizaţie 
bisericească  nu  este  cea  mai  desăvârşită,  spre  a  răspunde  tuturor 
necesităţilor,  pe  cari  ar  trebui  să  le  satisfacă  biserica  noastră, 
ca  aşezământ  Dumnezeesc  intre  oameni,  pentru  luminarea  şi 
sfinţirea  lor.  Nici  aparatul  administrativ-bisericesc,  cum  il  avem 
inactivat  pe  bazele  Statutului  organic  dela  1868,  nu  este  destul 
<le  desvoltat,  spre  a  răspunde  mai  ales  misiunei  didactice  a 
Bisericii.  Nici  cadrele  şi  feliul  îngust  şi  restrâns,  în  care  func¬ 
ţionează  actualul  nostru  aparat  admin  strativ,  nu  sunt  deplin 
mulţumitoare  pentru  a  satisface  exigenţelor  vieţii  bisericeşti  şi 
sufleteşti  ale  vremurilor  schimbate  de  azi  şi  din  viitor.  Nici  mă¬ 
surile  pentru  un  control  ce  se  cere  tn  viaţa  oricărui  organism 
social-administrativ,  in  felul  cum  se  face  la  noi  controlul,  nu 
sunt  suficiente  pentru  a  îndreptă  scăderile  existente  şi  a 
treia  mereu  stimulii  necesari  de  activitate  potenţată  a  actualelor 
organe  din  cuprinsul  vieţii  noastre  bisericeşti- statutare.  Şi,  mai 
.mult  decât  toate  aceste  lipsuri,  trebue  să  subliniem  lipsa  unei 
discipline,  in  viaţa  Bisericii  cât  şi  in  viaţa  religioasă-moială, 
individuală  a  credincioşilor  înşişi.  Călăuzirea  sufletelor,  care 
ar  fi  să  se  facă  prin  o  păstorire  sistematică,  menajată  din  cen¬ 
trele  episcopale,  —  purtarea  de  grije  sufletească  de  institutele 
corecţionale  (penitenciare)  şi  de  sp  tale  şi  azile  şi  alte  aşeză¬ 
minte  filantropice  (pe  cari  nici  nu  le  avem),  a  rămas  în  afară 
-de  sfera  preocupaţiilor  noastre  «statutare»  şi  există  pentru  noi 
numai  când  avem  exibite. 


Desvoltarea  mai  deaproape  a  acestor  premise  ar  reclamă 
volume  întregi,  şi  nu  poate  fi  în  intenţia  mea  şi  nici  în  inte¬ 
resul  cauzei  să  Vă  obosesc  cu  detailuri,  ci  numai  să  Vă  arăt 
in  raport  cu  aceste  lipsuri,  in  termini  generali :  cari  sunt  lucru¬ 
rile  cele  mai  arzătoare ,  cari  pot  fi  înfăptuite  şi  se  cer  a  fi  rea¬ 
lizate  cât  mai  de  grabă  în  eparhia  Aradului,  ca  şi  în  alte  eparhii. 

Biserica  Creştină  peste  tot,  deci  şi  Biserica  noastră  ort. 
română,  are  o  dogmă ,  în  sensul  căreia  Biserica  trebue  să  îm¬ 
plinească  următoarele  trei  misiuni:  dea  învăţă  prin  predicarea 
Cuvântului  Iui  Dumnezeu,  pentru  a  avea  fii  credincioşi;  de  a 
sfinţi  pe  credincioşii  ce-i  are  prin  desăvârşirea  tainelor  şi  a  ce¬ 
lorlalte  ierurgii;  şi  da  a-i  călăuzi  sau  guvernă  cătră  scopul  fe¬ 
ricirii  în  aceasta  lume  şi  în  cea  viitoare. 

Când  ne-am  reorganizat  bisericeşte  pe  baza  Statutului 
Organic,  s’a  perdut  din  vedere  organizarea  mai  deaproape  a 
misiunei  didactice  şi  sfinţitoare  a  Bisericii  noastre,  şi  grija  de 
căpetenie  s’a  pus  pe  constituţionallzarea  actelor  de  regim  sau 
de  guvernământ  bisericesc  şi  de  administraţie  bisericească.  S’a 
perdut  din  vedere  vechea  organizaţie  catedrală  a  Bisericii  Ră¬ 
săritului,  care  este  codificată  fn  special  şi  pentru  Biserica  Ro¬ 
mânească  în  Pravila  Târgoviştemă. 

Organizaţia  aceasta,  aşă  zis  catedrală,  incadrâ  în  sine  toate 
aceste  trei  misiuni  specifice  ale  Bisericii,  organizaţie  prin  care, 
oareşcum,  se  încopciau  toate  trele  în  una  şi  inseparabilă  mi¬ 
siune  a  Biwicii.  Dar  dela  inactivarea  Statutului  Organic,  viaţa 
noastră  bisericească  s’a  desvoitat  unilateral,  adecă  în  direcţia 
regimului  constituţional-administrativ,  iar  misiunea  didactică  şi 
sfinţitoare  a  Bisericii  a  fost  lăsată  să-şi  facă  cursul  mai  mult 
In  vota  întâmplării  decât  cu  concursul  diregiuitor  al  autorităţii 
bisericeşti. 

Organele  constituţionale  ale  Bisericii,  cât  şi  membrii  epis¬ 
copatului  nostru  de  până  aci  au  interpretat  aceasta  misiune  di¬ 
dactică  şi  sfinţitoare  a  Bisericii  cu  un  «nolii  me  tangere»,  ce  re¬ 
vine  în  excluziva  competenţă  a  Episcopilor  şi  a  Episcopatului 
în  colectiv.  Iar  Episcopii  fi  Episcopatul,  în  loc  de  a  cârmul 
sistematic  şi  de  a  desvoltâ  această  parte  a  misiunei  şi  a  vieţii 
bisericeşti  sub  regimul  incontestabil  al  canoanolor,  s’au  perdut' 


REVISTA  TEOLOGICĂ 


139 


aproape  cu  desăvârşire  tn  mijlocul  îndatoririlor  administrative, 
văzând  In  factorii  constituţionali  mai  mult  rivali  de  putere  ie¬ 
rarhică,  rău  înţeleasă  în  constituţie,  decât  factori  ajutători  ai 
însuşi  Episcopatului. 

Pe  lângă  aceste  scăderi  de  ordin  constituţional,  am  avut 
noi  parte  şi  de  alte  două  mari  scăderi  în  viaţa  noastră  biseri¬ 
cească:  una  de  concepţie,  alta  de  natură  tehnică. 

Ne-am  lăsat  adecă  stăpâniţi,  cu  întreg  aparatul  vieţii  bise¬ 
riceşti,  de  concepţia  materialistă  (de  a  confundă  esenţa  şi  sco¬ 
purile  spirituale  ale  bisericii  cu  averea  bisericii,  lucrându-se  mai 
mult  pentru  câştigare  de  averi  bisericeşti  decât  pentru  păstrarea 
şi  mântuirea  sufletelor).  Iar  ceealaltă  scădere  ni-a  fost,  că,  de- 
viând  odată,  în  parte,  dela  dogma  despre  misiunea  spirituală  a 
Bisericii,  am  căzut  în  robia  unui  formalism  şi  birocratism  orb 
şi  sterp,  care  rareori  se  întâmplă  să  vadă  sau  să  producă  ceva 
decât  foarte  puţin  bun  sub  raportul  spiritual. 

Cu  altfel  de  conducători  bisericeşti,  mai  versaţi  în  cunoa¬ 
şterea  tainelor  lui  Dumnezeu  şi  ale  sufletului  omenesc,  sunt 
deplin  convins,  că  şi  în  cadrele  vieţii  statutare- bisericeşti  nu 
numai  că  n’am  fi  căzut  în  actuala  noastră  robie  babilonică,  ci 
am  fi  nimerit  să  ne  alegem  alte  cărări  mai  norocoase,  decât 
acelea  pe  cari  mergem  mai  ales  de  vre-o  40  de  ani  încoaci. 

O  zic  aceasta,  pentrucă  însuşi  Statutul  Organic  are  nişte 
portiţe,  care  duc  în  spre  rezolvirea  problemei  spirituale-morale 
a  bisericii;  nişte  portiţe,  al  căror  prag  însă  chiriarhii  noştri  de 
pe  vremuri  şi  organele  statutare  le-au  călcat  prea  rar. 

Mă  voiu  strădui,  mai  întâi,  să  înfăţişez  raportul  dintre  mi¬ 
siunea  didactică  şi  sfinţitoare  a  Bisericii  şi  dintre,  acele  portiţe 
ale  Statutului  Organic.  Apoi  voiu  căută  să  proiectez  în  contu¬ 
ruri  generale,  ceea  ce  cred  de  absolut  necesar  pentru  com- 
plectarea  —  în  sens  spiritualizant  —  a  aparatului  nostru  ad¬ 
ministrativ  bisericesc.  Voiu  trece  apoi  mai  departe,  proiectând 
nişte  măsuri  potrivite  pentru '  reînvierea  disciplinei  In  biserică, 
privindu  o  pe  aceasta  ca  pe-o  colectivitate  sau  organism  colectiv 
cât  şi  sub  raportul  individual,  al  credincioşilor.  După  aceea 
voiu  căută  să  înfăţişez  o  minimală,  dar  absolut  necesară  com¬ 
pletare  a  aparatului  nostru  administrativ,  raportâpdu-mă,  de 
Incheere,  la  purificarea  concepţiei  noastre  administrative. 

A.  In  partea  canonică-spirituală, 

/.  Cărări  nouă  de  umblat  în  viaţa  noastră  constituţională - 
bisericească. 

1.  Diregătoria  didactică  şi  sfinţitoare  a  Bisericii,  pe  care 
are  Ierarhia  a  o  împlini,  nu  se  indică  precis  în  Statut,  cine  şi 
cum  s’o  îndeplinească.  Ea  a  rămas,  incontestabil  şi  exclusiv, 
în  atribuţia  Episcopatului  şi  în  a  organelor  sale  delegate,  cari 
sunt  membrii  ierarhiei  inferioare. 

In  această  materie,  Statutul  Organic  ne  spune  numai  atâta, 
că  (§  85)  în  eparhie  «episcopul,  în  înţelesul  canoanelor  necur¬ 
mat  este  dator  a  lucră,  mijlocit  (prin  clerul  pastoral)  şi  nemij¬ 
locit,  pentru  religiositatea  şi  luminarea  preoţimii  şi  a  popo¬ 
rului».  Iar  în  atribuţia  Sinodului  episcopesc  (§  174  pct.  3)  s’a 
lăsat  cam  acelaş  lucru. 

La  noi  însă,  dela  1868  încoaci,  de  când  ne  pasionează  în 
biserică  problema  constituţională  şi  ceea  a  unei  administraţii 
de  scrisori,  s’a  perdut  interesul  pentru  problema  sufletească  a 
Bisericii.  In  concret:  Episcopatul  şi  Ierarhia  inferioară  predică 
foarte  puţin. 

La  catedralele  episcopeşti  de  odinioară  predicau  regulat 
episcopii,  deşi  aveau,  ei  singuri,  şi  grija  cârmuirii  episcopiilor 
lor.  Ei  mâi  aveau  câte  un  explicator  de  psaltire,  altul  de  apo¬ 
stol,  ai  treilea  de  evanghelie,  chiar  şi  in  eparhie  se  trimeteau 
predicatori  ocazionali  dela  episcopie  lucru  —  ce  a  reînviat  de 
pildă  în  biserica  grecească,  în  forma  de  predicatori  ambulanţi. 
Pe  lângă  un  atare  serviciu  predicatorial,  episcopiile  mai  aveau 
şi  câte  un  predicator  catedral,  care  predică  în  locul  episco¬ 
pului  uneori  şi  aveâ  loc  de  şedere  in  biserică  imediat  lângă 
episcopul.  Atâta  importanţă  se  dădeă  atunci  predicării  în  bise¬ 
rica  ortodoxă. 

Iar  la  noi,  astăzi?  Amvoanele  catedralelor  sunt  mute.  Epis¬ 
copii  nu  ajung  de  grija  cârmuirii  eparhiilor  să  mai  şi  predice. 
Cele  două  pastorale  la  an,  de  sărbători,  cum  se  obişnueşte  la 
noi  (mai  nainte  vreme  erâ  şi  de  Anul-nou),  şi  cele  câteva  cu¬ 
vântări  de  pe  ia  vizitaţiiie  canonice  nu  epuisează  misiunea 
didactică  a  episcopiior  noştri. 

Şi  tot  astfel,  dacă  amvoaneie  celelalte  din  eparhie  sufăr 
de  acelaş  defect,  scăderea  sau  vina  poat?  fi  atribuită  şi  împre¬ 
jurării,  că  este  desorganizată  predicarea  cuvântului  la  însăşi  bi¬ 
sericile  catedrale. 

a)  Răul  trebue  deci  vindecat  din  rădăcină.  Bisericile  ca¬ 
tedrale,  cari  sunt  *radix  et  matrix»  —  rădăcina  şi  mama  —  bi¬ 
sericilor  provinciale,  trebuesc  înzestrate  cu  organe  de  predi- 
care,  cel  puţin  cu  un  predicator  catedra!. 

Când  Domnul  Hristos  a  încredinţat  apostolilor  —  prin 
urmare  şi  urmaşilor  lor  mari  şi  mici  —  episcopilor  şi  ierarhiei 
inferioare  —  întreita  sa  misiune,  a  pus  drept  temelie  şi  premisă 
principală  tocmai  diregătoria  predicatorială.  Pe  aceasta  a  înte¬ 
meiat  diregătoria  preoţească  de  a  sfinţi,  iar  diregătoriei  de 
cârmuire  i-a  pus  premisele  învăţării  şi  ale  sfinţirii. 

E  vremea  să  ne  întoarcem  la  porunca  dogmelor  şi  a  tradi¬ 
ţiilor  vechi,  cari  sunt  mai  sfinte  şi  ne  dau  mai  multă  garanţie 
de  luminare  şi  progres  decât  filosofumenele  noastre  moderne 
de  paragrafism  şi  birocratism,  şi  să  dăm  viaţă  predicei. 

Când  buna  pildă  a  predicării  va  străluci  la  catedralele  noa¬ 
stre  \  ea  va  creiâ  stimuli  şi  pentru  amvoaneie  din  provincie.  Dar 
până  să  ajungem  a  da  o  nouă  viaţă  amvoanelor  catedrale,  nu 
avem  dreptul  de  a  mustră  pe  nimeni  pentru  necercetarea  bi¬ 
sericilor  catedrale,  şi  nici  de  a  cere  socoteală  disciplinară  cle¬ 
rului  pastoral  pentru  nepredicare. 

Predicatorul  catedralei,  când  l-am  aveâ  întriun  om  supe¬ 
rior  ca  fond  moral  şi  ca  pregătiri,  ar  puteâ  să  fie  —  împreună 
sau  alăturea  de  episcopul  locului  —  organul  cârmuitor  al  ac¬ 
tivităţii  predicătoriale  a  clerului  pastoral. 

b)  Pentru  vremi  prielnice  ne-am  puteâ  gândi  la  înjghe¬ 
barea  unui  complect  serviciu  didactic  sau  predicatorial  în  jurul 
catedrelor  episcopale  dela  fiecare  eparhie. 

In  cadrele  acestui  serviciu  ar  puteâ  fi  luaţi  în  combinaţie: 
predicatorii  ambulanţi,  cu  atribuţiunea  şi  mai  specială  de  preoţi 
misionari,  cari  să  cutreiere  neîncetat  eparhia,  viind  in  sprijinul 
preoţimii  pastorale  din  locurile  sau  regiunile  infectate  de  sec¬ 
tarism  sau  atăcate  de  alte  confesiuni. 

1  In  Catedrala  din  Sibiiu  se  predică  regulat  în  fiecare  Duminecă  şi 
zi  de  sărbătoare.  Nota  Red. 

Alte  confesiuni,  găsindu-se  în  mai  prielnice  condiţii  decât 
noi,  se  angajază  să  predice  cuvântul  lui  Dumnezeu  peste  ţări 
şi  mări,  şi  intreţin  un  serviciu  misionar  extern.  Noi,  dacă  deo¬ 
camdată  nu  suntem  in  «starea  de  a  ne  gândi  măcar  Ia  o  atare 
propagare  a  cuvântului,  trebue  cu  atât  mai  vârtos  să  ne  con¬ 
centrăm  forţele  pentru  înjghebarea  cât  mai  repede  a  servi¬ 
ciului  misionar  intern,  cu  mijloacele  morale  şi  materiale  de  cari 
dispunem. 

In  cadrele  acestui  serviciu,  va  trebui  să  purtăm  o  alta  şi 
mai  bună  grijă  de  sufletele  credincioşilor  noştri  de  prin  pa¬ 
rohii  —  păstorirea  propriu  zisă.  Această  păstorire  va  trebui  întinsă 
şi  peste  aşezămintele  filantropice  (azife,  spitale),  apoi  cele  co- 
recţionale  (penitenciarele)  şi  chiar  şi  grija  sufletească  de  armată. 

In  casa  noastră,  care  e  ţara  Românească,  avem  mai  multe 
datorii  de  împlinit,  decât  în  trecut;  între  aceste,  locul  cei  mai 
de  frunte  îl  ţine,  poate,  tocmai  evanghelizarea  credincioşilor, 
fără  de  care  nu  vom  avea  cui  să  împărtăşim  Tainele  Iui 
Dumnezeu  şi  binecuvântările  Bisericii,  şi  nici  pe  cine  să  mai 
guvernăm. 

Alăturea  de  diregătoria  didactică  a  Bisericii,  trebue  să 
punem  intre  precauţiile  noastre  de  frunte: 

2.  Diregătoria  sfinţitoare. 

Această  diregătorie  a  Bisericii  a  rămas  în  afară  de  sfera 
preocupaţiilor  legiferatorilor  Statutului  Organic  şi  tot  astfel  in  afară 
şi  de  preocupările  sistematice  şi  consecvente  ale  regimeior  noa¬ 
stre  eparhiale. 

S’au  ridicat  biserici  şi  s’au  sfinţit  preoţi,  ce  e  drept,  pentru 
perpetuarea  acestei  diregătorii  lăsate  de  Domnul  Hristos.  Dar 
ne-arn  ales  cu  multe  alte  scăderi  sub  raportul  disciplinei  liturgice. 

în  întreaga  noastră  mitropolie  nu  avem  o  singură  biserică 
catedrală,  care  să-şi  aibă  pe  slugitorii  săi  proprii:  predicatori  şi 
liturgisitori  şi  cântăreţi  şi  coruri  proprii  ale  catedralei  *,  spre  a 
avea  şi  în  această  privinţă  un  cler  şi  o  slugire  liturgică  de  model. 

Nu  le  avem  pe  toate  acestea,  pentrucă  ni  s’a  întunecat 
...  conştiinţa  despre  această  veche  tradiţie  de  organizare  catedrală, 
care  stăteă  la  temelia  apostoliei  didactice  şi  sacramentale  şi  Ia 


1  Catedrala  din  Sibiiu  are  cor  propriu. 

temelia  regimului  administrativ  bisericesc,  organizaţie  ce  s’a 
perdut  din  vedere  la  codificarea  Statutului  Organic  şi  nici  nu 
am  fi  avut  mijloace  în  trecut  pentru  punerea  ei  în  aplicare. 

a)  Azi  în  vremuri  schimbate  spre  binele  nostru,  trebue  să 
ne  gândim  a  aşeză  pe  baze  mai  largi  activitatea  sfinţitoare  a 
bisericii:  Să  ne  organizăm  catedralele,  cum  indicai  mai  sus. 

b)  Şi  până  să  ““ajungem  la  o  organizare  ideală  a  catedra¬ 
lelor,  va  trebui  să  se  ţină  bună  rânduială  canonică-liturgică 
măcar  în  capelele  din  reşedinţele  episcopale. 

Ele  să  aibă  preoţi  stabili,  fiecare  capelă  măcar  câte  unul. 

Capelele  acestea,  de  regulă  sunt  închinate  hramului  epis¬ 
copiei,  ca  de  pildă  la  noi  Sfinţilor  Arhistrategi  Mihail  şi  Gavriil. 

în  aceste  capele,  în  lipsă  de  preoţi  permanenţi,'  se  fac 
slugiri  de  sf,  liturgie  numai  cu  prilejul  hirotoniilor,  cari  nu  tot¬ 
deauna  ajung  să  se  facă  în  intervalul  de  40  zile.  Şi  astfel,  în 
/lipsă  de  preot  stabil  care  să  slugească  la  ele  regulat,  se  vio¬ 
lează  o  regulă  canonică  de  ordin  liturgic1,  care  prevede  nece¬ 
sitatea  de  a  se  sfinţi  din  nou  acel  altar,  la  care  nu  s’a  liturgisit 
sub  o  durată  de  40  zile. 

De  altfel,  Ia  asemenea  altare  propriu  zis  catedrale  —  aş 
îndrăzni  s’o  spun  —  s’ar  cere  să  se  facă  sf.  liturgie  cât  mai  de 
multeori  de  cătră  Episcopul  locului,  care  să  se  roage  pentru 
bunăstarea  eparhioţilor  săi;  iar  cât  nu  ar  ajunge  să  facă  acest 
lucru,  s’ar  cuveni  să  iiturgisească  preotul  stabil  al  acelei  capele, 
pentruca  Episcopul  zilnic  ascultând  sf.  liturgie,  să  fie  mereu  în 
legătură  spirituală  cu  Stăpânul  ceresc,  dela  care  îşi  are  misiunea 
-de  suprem  învăţător,  Preot  şi  Cârmuitor  de  suflete. 

Cunosc  un  caz  din  mitropolia  noastră  (Oradea-mare),  unde 
cel  puţin  in  Dumineci  şi  sărbători  se  face  sf.  liturgie  la  capela 
-episcopească,  din  partea  preoţilor  din  gremiul  eparhiei,  cari  şi 
altfel  —  ca  la  noi,  la  Arad  —  în  lipsa  unei  biserici  excluziv 
catedrale  şi  a  înseş  organizaţiei  catedrale  —  sunt  cei  mai  po¬ 
triviţi  pentru  săvârşirea  alternativă  a  serviciilor  din  capelă. 

La  noi  adecă  am  ajuns  până  la  atâta  nesocotire  a  ideii  de 
organizaţie  catedrală  şi  a  capelei  episcopale,  încât  capela  aceasta 
nu  este  trecută  nici  măcar  în  registrul  altarelor  sfinţite  ale  epar¬ 
hiei,  necum  să  se  ţină  în  ea  cuvenitul  serviciu  solemn,  cerut 


*  Pravila  Târgovişteană,  cap  136, 

de  rânduielile  tipiconale  în  ziua  Hramului  ei,  care  este  şi  Hramul 
eparhiei. 

Ce  prilej  înălţător  şi  edificator  de  suflete  nu  ne-ar  da,  de 
pildă,  prăznuirea  Hramului  Eparhiei,  dacă  aceea  s’ar  face  an 
de  an?!  Dacă  la  sf.  Mănăstire  H.-Bodrog  gravitează  atâta  lume 
ia  hramul  de  Sf.  Mărie,  ce  manifestaţii  religioase,  puternice 
şi  edificătoare  de  suflete,  nu  s’ar  putea  ticlui  cu  prilejul  hra¬ 
mului  Diecezei?! 

c)  Aşezămintele  filantropice,  corecţionale;  şcoalele  mai  de 
seamă  (în  special  seminarele)  etc.  încă  ar  trebui  să-şi  aibă  alta¬ 
rele  sau  capelele  lor. 

Aşezămintele  filantropice  (spitale,  azile)  şi  corecţionaie 
(temniţele)  dădeau  un  obiect  de  seamă  în  preocupările  Bisericii 
vechi  creştine.  Chiar  Biserica  ort.  veche  s’a  afirmat  ca  urzitoare 
şi  susţinătoare  de  spitale,  şi  ca  purtătoare  de  grije  de  bătrâni 
neputincioşi,  văduve,  orfani;  ea  avea  chiar  un  funcţionar  pro¬ 
priu,  un  fel  de  advocat  al  văduvelor,  orfanilor  şi  al  altor  nă¬ 
păstuiţi  din  partea  diregâtorilor  publici. 

Aşi  puteâ  zice,  că  alăturea  de  puterea  predicării  şi  a  sfin¬ 
ţirii  credincioşilor  prin  darurile  de  sus  —  tocmai  acest  pronunţat 
sentiment  de  umanitarism  al  vechii  Biserici  creştine  a  fost  unuf 
din  factorii  de  seamă,  cari  au  dat  dovadă  superiorităţii  Creşti¬ 
nismului  şi  i-a  pregătit  calea  de  lăţire  şi  de  triumf  în  lume. 

Şi  noi,  deci,  dacă  vrem  o  altă  afirmare  a  Bisericii,  trebue 
să  ne  încopciem  de  vechea  tradiţie  a  purtării  de  grije  de  cre¬ 
ştinii  nevoiaşi,  dacă  nu  tocmai  în  largile  cadre  ale  vechei  filan¬ 
tropii  creştine  —  pentru  care  nu  avem  mijloace  materiale  — 
măcar  în  cadre  mai  restrânse.  Aceste  cadre  mai  restrânse  sunt 
de  pildă:  îngrijirea  cu  predicarea  cuvântului  şi  cu  slugirea  celor 
sfinte,  de  credincioşii  noştri  de  prin  spitale,  azile  şi  penitenciare, 
cari  nu  odată  —  când  n’avem  preoţii  noştri  la  ei  —  se  servesc 
de  preoţii  altor  confesiuni. 

Iată,  pentruce  ceream,  în  sesiunea  sinodală  trecută  (proto¬ 
colul  sinodal  al  diecezei  Aradului  concluz  Nr.  28  c.)  conscrierea 
atăror  aşezăminte  şi  a  credincioşilor  noştri  din  ele  şi  îngrijirea 
sufletească  de  aceşti  nenorociţi.  Acum,  de  când  m’am  angajai 
benevol  ca  preot  Ia  penitenciarul  dela  tribunalul  din  Arad,  am  câşti¬ 
gat  o  sumă  de  experienţe  preţioase,  cari  confirmă  necesitatea  de 

a  ne  îngriji  de  atari  nenorociţi.  Experienţelor  acestora  le  voîu 
da  expresiune  altădată,  într’un  eventual  proiect  separat  pentru 
organizarea  serviciului  preoţesc  la  penitenciare 1. 

Pornirea  aceasta,  cum  aflu,  se  trezeşte,  răzleaţă,  în  Bise¬ 
rica  noastră.  De  pildă,  la  iniţiativa  particulară  a  protopopului 
Petru  E.  Papp  din  Beiuş,  s’a  făcut  rost  de  întocmirea  unei  ca¬ 
pele  la  spitalul  din  comuna  Beiuş,  unde  se  săvârşeşte  sf.  liturgie 
în  fiecare  Marţi  de  peste  săptămână3.  Asesorii  consistoriali  şi 
referenţi  ai  Consistorului  din  Oradea-mare,  dupăcum  îmi  spuneâ 
Prea  Sfinţitul  de  acolo,  dejâ  se  perondează  la  servicii  pe  la 
spitalul  şi  temniţa  din  acel  oraş. 

Trebue  deci,  să  ne  gândim,  ca  munca  aceasta,  răsleaţă 
până  acum,  să  fie  organizată  din  partea  înseşi  centrelor  noa¬ 
stre  ierarhice,  conscriindu-se  institutele  de  felul  arătat  şi  cre¬ 
dincioşii  din  ele  şi  dându-li-se  preoţi  şi  altare  în  regulă,  pentru 
mângâierea  şi  întărirea  celor  bolnavi  trupeşte,  pentru  învăţarea 
şi  îndreptarea  celor  bolnavi  sufleteşte  şi  întemniţaţi. 

Cer  deci :  altare  în  regulă  ţi  preoţi  pentru  spitale,  azile  şi 
temniţele  din  eparhie,  din  data  ce  se  va  fi  făcut  conscrierea 
institutelor  şi  credincioşilor  din  ele.  Cer  acest  lucru  deoarece 
In  această  privinţă  am  rămas  iarăşi,  în  urma  altor  confesiuni. 
De  pildă  la  penitenciarul  din  Arad  n’avem  altar  adjustat  pentru 
sf.  liturgie  dar  romano-catolicii  au.  La  spitalul  judeţan  din  Arad, 
noi  nu  avem  nici  altar,  nici  preot  în  funcţiune;  latinii  însă  au, 
şi  episcopul  lujiu  Olattfelder  şi-a  vizitat,  nu  tocmai  de  mult,  şi 
capela,  precum  şi  pe  credincioşii  săi  din  spital. 

Am  puteâ  învăţă  şi  din  aceasta  ceva.  Şi  ar  fi  de  dorit,  ca 
dacă  iniţiativa  oficialităţilor  nu  poate  duce  chestiunea  la  sfâr¬ 
şitul  dorit,  s’o  iee  particularii  cari  au  inimă. 

Funcţiunile  aceste,  pentru  a  căror  inactivare  Ia  noi  am 
insistat  mai  sus  cu  gândul  de  a  ni  se  adapta  biserica  la  mini¬ 
malul  datoriilor  sale  nouă  ca  aşezământ  didactic  şi  sfinţitor,  —  e 
prea  adevărat  că  aparţin  domeniului  spiritual-economic.  Ele  se 

'  Vezi:  Biserica  Ort,  Română,  Bucureşti,  N.  9  (5U7),  Iunie  1923 : 
«« Pentru  cei  robiţi  şi  pentru  mântuirea  lor». 

2  Acelaş  lucru-1  face  la  penitenciarul  din  Sibiiu  părintele  P.  Moruşca. 

Nota  Red. 

1  Va  fi  în  curând.  Cele  necesare  se  adună.  O  parte  din  obiecte  le 
•dă  Ven.  Consistor;  altele  sunt  adunate  din  dăruiri  dela  On.  Minister  al 
Cultelor  şi  prin  colectă. 

întemeiază  pe  porunci  bisericeşti  izvorâte  din  dogme  inaltera¬ 
bile  ale  Bisericii  universale  creştine.  Şi  astfel,  ni  s'ar  puteâ  răs¬ 
punde,  nouă  celor  din  ierarhia  inferioară,  precum  şi  organelor 
constituţionale:  Nu  e  dreptul  şi  datoria  voastră  să  vă  îngrijiţi 
de  asemenea  lucruri  de  ordin  canonic. 

Membrii  ierarhiei  inferioare,  precum  şi  organele  consti¬ 
tuţionale  bisericeşti;  Insă,  au  un  drept  la  un  cuvânt  de  spus  In 
asemenea  chestiuni,  cari  privesc  nu  numai  o  abstracţiune  dog- 
matită,  ci  şi  Însăşi  viata  bisericii  şi  a  creştinilor.  Prin  urmare 
chiar  şi  creştinii  simpli,  când  ar  ajunge  la  cunoştinţa  acestor 
necesităţi,  încă  ar  avea  un  indubitabil  drept  să  ceară  înbună- 
tăţiri  cuvenite  dela  Biserică,  In  totalitatea  ei  ori  ca  Episcopat 

Anumite  organe  constituţionale  statutare  au,  chiar  în  li¬ 
teră  însăşi  a  Statului,  un  temeiu  de  drept  şi  chiar  un  obligament 
de  a  interveni,  pentruca  institutiuni  nouă  bisericeşti  chiar  şi  din 
domeniul  spiritual-canonic  —  ca  serviciile  ce  Ie  ceream  mai 
sus  —  să  fie  chemate  la  fiinţă. 

E  vorba,  între  altele,  de  dispoziţiile  din  punctul  12  al§-ului 
96  din  Statutul  Organic,  care  tocmai  impune  Sinodului  eparhial 
datoria  de  a  se  ocupă  şi  de  unele  canoane  şi  de  efectuirea 
unor  instituţiuni  bisericeşti ;  chiar  şi  dacă  acelea  nu  cad  In 
sfera  propriu  zisă  a  viaţii  constituţionale  de  azi. 

După  aceasta  întreb  eus  De  cari  alte  canoane  poate  fi 
vorba  aici,  în  Statutul  Organic,  dacă  nu  tocmai  de  acelea  cari  ' 
se  refer  la  institutiunile  şi  organele  didactice  şi  sfintitoare,  lă¬ 
sate  în  afară  de  litera  dispozitivă  a  Statutului?! 

Prin  urmare  nu  se  poate  contestă  nici  datoria  şi  nici  com- 
petinta  Sinodului  eparhial,  de  a  cere  inactivarea  acelor  institu¬ 
tiuni  canonice  şi  institutiuni  bisericeşti,  pe  cari  —  ca  pe  cele 
mai  importante  şi  urgente  şi  absolut  indispensabile  —  le-am 
semnalat  mai  sus,  şi  prin  cari  ar  fi  să  transpire  atât  de  împe- 
decată  viaţă  didactică  şi  sfinţitoare  a  Bisericii  noastre?! 

3.  O  a  doua  portiţă  canonică  a  Statutului  Organic  este’ 
aceea,  care  se  deschide  în  spre  disciplina  bisericească,  în  cler 
şi  popor  deopotrivă.  După  pct.  7  din  §.  96  al  Statutului  Or¬ 
ganic  Sinodul  eparhia!  este  în  drept  —  iar  dreptul  acesta,  zic 
eu,  involvă  şi  un  obligament  —  de  a  luă  măsuri  pentru  disci¬ 
plinarea  preo{imii,  şi  a  «poporului  eparhial». 

Senatelor  bisericeşti  ale  Consistoarelor  eparhiale  încă  li  s’a 
rezervat  această  datorie  disciplinară,  de  a  judecă  «excesele  preo¬ 
ţime!  şi  ale  poporului»,  ce  privesc  datorinţele  lor  bisericeşti  (St. 
Org.  §.  121  pct.  2  şi  pct.  9). 

O  jurisdicţie  disciplinară  s’a  lăsat,  şi  Încă  împreunată  In 
mod  categoric  cu  dreptul  de  a  pedepsi,  chiar  şi  comitetelor  pa¬ 
rohiale,  pentru  cari  e  provăzut  în  Statut  (§.  23  pct.  13)  să  ceară 
şi  concursul  disciplinar  al  protopopului  şi  al  Episcopului. 

Prin  urmare,  în  Statutul  Organic  avem  asigurată  pe  cale 
constituţională-organică  posibilitatea  disciplinară,  prin  a  cărei 
mijlocire  să  fi  putut  angajâ  însăşi  constituţia  noastră  parohială, 
dimpreună  cu  episcopii  eparhiali  şi  cu  Consistoarele  eparhiale, 
Ja  opera  de  desrădăcinare  a  datinelor  stângace  şi  a  desfrânării  şi 
de  «restaurarea  religiosităţii  şi  moralităţii»  în  popor. 

Dar  încă  pe  portiţa  aceasta  n’a  umblat  nimeni,  cu  ştirea 
mea,  de  când  avem  Statut  Organic.  Ceeace  nu  s’a  făcut  însă,  până 
acum  în  această  privinţă,  trebue  să  se  facă  necondiţionat  de  aci 
înainte.  Despre  această  necesitate,  de  a  pune  adecă  constituţia 
noa$lră  în  serviciul  moralizării,  am  scris  in  revista  Sf-Iui  Sinod 
din  Bucureşti’.  Nu  mai  reproduc  deci  motivele  de  acolo,  ci  mă 
restrâng  a  accentuâ,  că  această  concepţie  se  întemeiază  tocmai 
pe  o  pildă  biblică  din  Corint,  pe  motivele  din  vechea  istorie 
bisericească  şi  chiar  pe  proiectul  original  de  Statut  al  mitropo¬ 
litului  Şaguna.  Deci  trebue  să  ne  familiarizăm  şi  cu  ideea,  de  a 
inactivă  un  oarecare  regim  disciplinar,  constituţional  şi  moral 
măcar  de  ad  încolo. 

Noi  avem  norme  disciplinare,  pentru  Episcopi  şi  călugări 
în  canoanele  disciplinare,  pentru  preoţimea  de  mir  şi  pentru 
funcţionarii  bisericeşti  în  Regulamentul  disciplinar  votat  de  Con¬ 
gres;  şi  numai  pentru  «poporul  suveran»  nu  avem  nici  o  normă 
disciplinară,  provenită  dela  factorii  legislativi  ai  Bisericii,  nici 
dela  Congres,  nici  dela  sinoade,  şi  nici  măcar  dela  episcopat, 
ale  căruia  puteri  disciplinare  nu  au  încetat  acolo  şi  când  or¬ 
ganele  nouă  constituţionale  legislative  au  omis  de  a  legifera 
măsuri  disciplinare. 

Măsura  aceasta  ce  o  propun,  de  a  manuâ  o  disciplină  şi 
la  adresa  credincioşilor,  nu  trebue  să  ne  pună  pe  griji.  Nu,  deoa- 

1  Biserica  Ori.  Rom.,  seria  11,  an.  40,  nr.  12  pe  Sept.  1022,  pag.  888-93. 

rece  nici  nu  mă  gândesc  Ia  vr’o  inchiziţie,  nici  măcar  la  ve¬ 
chia  disciplină  penitencială',  ci  mă  gândesc  simplu,  Ia  un  mi¬ 
nimal  interes  moral  şi  chiar  de  ordine  externă  de  a  pune  zăgaz 
unor  anumite  scandale,  şi  de  a  înlătura  dela  rosturi  de  viaţă 
constituţională  şi  de  a-i  supune  unui  regim  disciplinar  local,  în 
satul  său,  pe  elementele  notorie  destrăbălate.  Avem  atari  ele¬ 
mente,  cari  sunt  păcătoşi  publici  şi  notoriei  şi  gravi,  cari  numai 
cangrenează  viaţa  celorlalţi  creştini.  Unii  de  aceştia,  uneori, 
ajung  prin  comitete  parohiale  şi  mai  sus  în  viaţa  noastră  con¬ 
stituţională,  şi  dacă  nu-s  excepţionaţi  în  circumscripţia  unde  au 
fost  aleşi,  Consistorul  nu  poate  din  oficiu,  cum  ar  trebui,  să-i 
scoată  din  lista  comitetului  şi  nici  măcar  din  a  Sinodului  pa¬ 
rohial. 

P.  Sf.  Episcop  Vartolomei  dela  R.-Vâlcea,  într’un  referat 
al  sau  cătră  Sf.  Sinod  in  chestiunea  sectarilor,  vorbea  tocmai 
despre  pornirea  aceasta  de  purificare,  care  este  un  pretext  şi 
un  motiv  al  celor  ce  devin  sectari,  când  se  desfac  din  sinul 
Bisericii,  —  o  imputare  ce  se  face  Bisericii  noastre,  că  tolerează 
destrăbălarea  şi  lipsa  de  disciplină  în  massa  credincioşilor.  P. 
S.  Sa  ajunge  la  concluzia,  că  Biserica  noastră  încă  trebue  să 
recurgă  la  anumite  măsuri  disciplinare  faţă  de  fii  săi  proprii2. 

Sunt  pe  deplin  convins,  că  măsurile  ce  s’ar  luă  şi  in  Bi¬ 
serică  cu  tendinţa  de  a  izola  elementele  rele,  ar  aveâ  un  efect 
bun  şi  că  atari  măsuri  ar  fi  salutate  tocmai  cu  complăcere  din 
partea  însusi  a  poporului  credincios. 

N’ar  trebui  deci,  altceva  de  făcut,  decât  ca: 

o)  Sinodul  eparhial  să  enunţe,  in  temeiul  autorizaţiilor  sale 
legislative  eparhiale  asigurate  prin  pct.  7  din  §  96  al  Stat.  Org., 
că  şi  poporul  credincios  este  supus  disciplinei  şi  e  făcut  ră¬ 
spunzător  pentru  devierile  sale  notorice  şi  mai  grave,  fie  ele 
săvârşite  în  viaţa  particulară  ori  constituţională.  - 

b)  Sinodul  eparhial  ar  mai  putea  enunţă,  că  de  ex.  ceice 
produc  scandale  în  constituţia  bisericească,  ori  sunt  vinovaţi 
notoriei  de  delicte  morale  (ca  ucigaşi,  beţivi,  înşelători  etc.)  ori 

1  Nu  mă  gândesc  la  ea,  deşi  disciplina  aceasta  îşi  avea  un  rit  spe¬ 
cial,  de  împăcare  cu  Biserica,  ce  s’a  păstrat  în  Liturghierul-molitvelnic  al 
mitr.  Dosoftei  din  Moldova,  —  deci  am  aveâ  de  a  face,  poate,  cu  o  tra¬ 
diţie  românească! 

1  Bis.  Ort.  Rom.,  ser.  II,  an.  40,  pag.  129  şi  131. 

sunt  judecaţi  pentru  oarecari  crime  sau  delicte  din  partea  auto* 
rităţilor  justiţiei  civile,  sau  ceice  fac  parte  din  vr'o  societate 
osândită  de  biserică  1  au  să  fie  excluşi  din  corporaţiile  bi¬ 
sericeşti  şi  au  să  treacă  In  judecată  bisericească. 

c)  Drept  urmare  a  acestei  concepţii,  Sinodul  eparhial  ar  - 
enunţă  îndatorirea  comitetelor  parohiale  şi  a  Consistoarelor 
eparhiale,  de  a  da  viaţă  măsurilor  disciplinare,  codificate  în 
pct.  13  al  §-lui  23  şi  în  petele  2  şi  9  ale  §-ylui  121  din  statut 
cari  sunt  dispoziţii  în  vigoare  şi  azi. 

d)  S'ar  puteă  şi  ar  trebui,  spre  acest  scop,  ca  Sinodul 
eparhial  să  invite  Consistorul  eparhial,  a-i  prezentă  un  proiect 
de  regulament  în  această  privinţă.  In  regulament  ar  trebui  să 
se  prevadă,  că  exercitarea  acestei ''jurisdicţii  disciplinare,  înce¬ 
pută  la  comitetul  parohial,  ajunge  până  la  Consistorul  eparhial 

—  în  viitoarea  constituţie  unitară  bisericească  până  Ia  Consistorul 
spiritual  sau  Tribunalul  eparhiei. 

Mie  mi  se  pare,  că  o  asemenea  practică  disciplinară  ar  fi 
deplin  justificată  prin  următoarele  momente  din  viaţa  biseri¬ 
cească  din  trecut:  cazul  disciplinar  al  Corinteanului  sodomit 
exclus  de  comunitate  !a  porunca  Sf-Iui  Pavel ;  cazul  din  vremea 
Sfântului  Ciprian,  care,  la  Sinoadele  sale  în  care  admitea  şi 
mireni,  judeca  şi  pe  mireni  pentru  abaterile  Jor  dela  credinţă; 

—  şi  am  putea  invocă  şi  concepţia  mitropolitului  Şaguna,  pe  care 
am  desfăşurat-o  2,  din  proiectul  său  de  Statut  Organic. 

(Urmează),  Dr.  Gh.  Ciuhandu,  asesor  consist-,  Arad. 


"VlcorLtele  Alban. 

Trudiţi  i. 

% 

Intr’una  din  zile,  admiram  frumşeţea  unui  mare  oraş, 
•european.  Eram  isbit  mai  ales  de  măreţia  monumentelor 
^ale,  de  mulţimea  caselor,  ce  înoată  în  lux  şi  bogăţie, 
■de  strălucirea  magazinelor  sale  şi  de  minunile,  pe  care 
■civilizaţia  modernă  ţi  Ie  îmbiâ  la  tot  pasul. 

1  Vezi  şi  alte  precizări  în  art.  meu  din  *Bis.  Ort.  Rom.»  loc  citat, 
grag.  890. 

*  Bis.  Ort  Rom.,  1.  c.,  pag.  889  şi  urm. 

Şi  mă  miram  iarăş  de  faptul,  că  n’am  întâlnit  pe 
străzi  nici  cerşetori  şi  nici  oameni  săraci. 

—  Fericit  oraşul  acesta,  spuneam  Prea  Sfinţitului  Epi¬ 
scop,  în  care  meşteşugul  a  putut  să  uşureze  mizeriile 
omeneşti  şi  să  şteargă  urmele  tristei  sărăcii. 

—  Fiul  meu,  mi-a  răspuns  el,  adu-ţi  aminte  de  ceeace 
am  văzut  prin  diferite  azile;  şi  nu  uită,  că  jumătate  din 
populaţia  aceasta,  care-ţi  pare  aşâ  de  înfloritoare,  e  ne¬ 
voită  să  alerge  Ia  ajutorul  carităţii  creştine.  Dacă  sără¬ 
cimea  cerşetoare  nu  ne  supără  privirea,  ieşind  pe  străzi,  asta 
se  datoreşte  faptului,  că  ea  e  aspru  condamnată  să  sufere 
ascunsă,  în  tăcere.  După  cum  sub  măreţele  mauzolee 
se  găsesc  numai  cadavre,  tot  aşâ  sub  acest  oraş  minunat 
cu  hoteluri  luxoase,  cu  străzi  curate  şi  largi,  cu  maga¬ 
zine  strălucitoare,  unde  mişcarea,  bucuria,  belşugul  şi 
luxul  sticlesc  din  toate  părţile,  există  un  oraş  subteran,, 
pe  care  îl  locueşte  mizeria  suferindă,  ruşinoasă  şi  stri¬ 
cată.  Du-te  şi  vezi  aceste  locuinţe  întunecoase  înainte 
de  deschiderea  atelierelor  şi  apoi  vino  iarăş  să  le  vezi 
şi  după  întoarcerea  dela  muncă!  Atunci  vei  înmărmuri, 
dragul  meu,  de  deosebirea  ce  prezintă  aceste  două  cetăţi. 
Precum  lumea  nu  ştie,  că  ochii  regilor  pot  să  aibă  la- 
crămi,  tot  aşâ  nu  ştie  că  marginile  acestor  oraşe,  aşâ  de 
minunate  la  vedere,  pot  să  închidă  în  ele  mizerii  tăcute 
şi  gemete  ascunse. 

Isbit  de  aceste  cuvinte,  azidimineaţă  m’am  sculat 
înainte  de  răsăritul  soarelui  şi  am  colindat  —  întovă¬ 
răşit  de  un  prietin  al  celor  săraci  —  multe  din  aceste 
colţuri,  unde  sufăr  atâtea  făpturi  omeneşti.  Episcopul 
îmi  încredinţase  multe  ajutoare  de  împărţit... 

* 

*  * 

In  aceste  pivniţi  umede  şi  întunecoase  (căci  nu  poţi 
numi  altfel  aceste  locuinţe,  destinate  cu  toate  astea 
pentru  fiinţe  omeneşti)  intri  printr’un  fel  de  scară  dreaptă 
şi  strâmtă.  Abiâ  poţi  sta  în  picioare,  fără  să  te  îndoi. 
Pământul  gol  serveşte  de  duşumeâ.  Lumina  vine  prin 
nişte  ferestruici  pe  jumătate  închise.  Un  pat  de  scânduri 

acoperit  cu  o  rogojină,  o  masă  şchioapă,  nişte  scăunele 
vechi,  câte  odată  şi  o  sobă  de  fier,  ăsta  e  tot  mobilierul 
nenorocitei  familii.  Aceeaşi  haină,  adesea  şi  aceeaşi  că- 
maşe,  acoperă  pe  aceşti  sărmani  mai  tot  timpul.  Abiâ 
au  câteva  lemne  în  timpul  iernei.  Hrana  lor  se  compune 
din  câteva  alimente  şi  sunt  fericiţi,  dacă  vre-odată  îşi 
stâmpără  şi  ei  foamea  cum  trebue. 

In  timp  ce  noi  coboram  în  aceste  locuinţe  triste, 

locuitorii  lor  se  sculau  în  grabă  —  pe  ’ntunerec  —  ca 

să  se  ducă  la  diferitele  ateliere,  ce  le  exploatează  mizeria 

şi  braţele  lor.  Acasă  nu  rămânea  decât  un  bătrân  infirm 

şi  copilul,  care  nu  avea  braţe  destul  de  tari,  spre  a  fi 

pus  la  muncă.  Văzând  feţele  palide,  scofâlcite  şi  istovite 

ale  acestor  nenorociţi,  ai  fi  crezut  că  sunt  nişte  stafii 

ieşite  din  mormintele  lor  spre  a  înspăimântă  pe  cei  vii. 

* 

Am  voit  să  intru  în  vorbă  cu  unii  din  aceşti  ne¬ 
norociţi.  Ei  însă  mă  priveau  cu  un  aer  aşâ  de  ciudat,, 
părând  că  nu  mă  înţeleg.  Le-am  dat  apoi  ajutoare  în 
numele  episcopului;  şi  ei  le-au  primit  cu  o  bucurie  ne¬ 
spusă.  însoţitorul  meu  mi*  a  mulţumit,  în  locul  lor. 

—  Ii  vedeţi,  îmi  spuse  el,  la  ei  organele  inteli¬ 
genţei  sunt  tot  aşâ  de  sdruncinate  ca  şi  organele  cor¬ 
pului.  Acesta  e  rezultatul  ignoranţei,  al  muncii  şi  al 
mizeriei.  —  Chiar  din  copilăria  lor,  stau  12  ore  pe  zi 
şi  câte  odată  şi  mai  mult,  în  ateliere  închise,  respirând  • 
un  aer  greu,  stricat,  fiind  întrebuinţaţi  ca  nişte  simple 
maşini.  De  timpuriu  ei  sunt  abrutizaţi  şi  enervaţi  din 
cauza  muncii  lor  monotone  şi  lungi.  Leafa  lor,  abia 
le  ajunge  pentru  hrană.  Tot  ceeace  le  mai  trebue,  pentru 
a-şi  duce  viaţa  li  se  mai  dă  prin  caritatea  creştină,  care 
,  e  fără  sfârşit,  ca  peste  tot;  dar  în  orice  caz  aici  e  ne¬ 
îndestulătoare  pentru  a  uşura  atâtea  nevoi  şi  suferinţi.. 

* 

*  * 

Sărmanii  se  grăbiau  să  ajungă  la  lucrul  lor,  căci* 
acolo  ii  se  ţine  socoteala  şi  de  minutele  întârziate.  No» 


i-am  urmat  în  aceste  laboratorii  imense,  unde  vaporii 
de  apă  şi  electricitatea  pun  în  mişcare  atâtea  maşini 
minunate,  care  înlocuesc  braţele  omeneşti  şi  care  fără 
îndoială  trebuesc  binecuvântate;  căci  cruţă  pe  lucrători 
de  o  oboseală  prea  mare  şi  le  lasă  numai  conducerea 
lucrului. 

Odată  ajunşi  în  ateliere,  sărmanii  lucrători  îşi  reiau 
munca  lor  din  fiecare  zi  şi,  ca  Sisif,  rostogolesc  iarăşi 
stânca  aspră  a  muncii  omeneşti,  care  cade  şi  se  ridică 
pentru  a  cădeâ  iarăşi,  fără  încetare.  Atmosfera  clădirilor 
în  care  aceste  făpturi  se  îngrămădesc  fără  deosebire  de 
vârstă  şi  sex,  eră  îmbâcsită,  nesănătoasă,  infectă-  Crea¬ 
turile  slăbănoage,  cari  abia  pot  să-şi  mişte  mânile  lor 
copilăreşti,  sufăr  aci  ace eaş  soartă;  petrecând  tot  timpul 
zilei  în  aceste  locuri,  unde  probabil  va  trebui  să  li  se 
scurgă  toată  sărmana  lor  viaţă. 

—  Cum  pot  ei  suferi  o  astfel  de  viaţă?,  am  în¬ 
trebat  pe  virtuosul  meu  conducător.  De  ce  directorii 
industriilor  sau  guvernanţii  noştri  nu  veghează,  ca  pu¬ 
terile  atâtor  nenorociţi  copii  să  nu  fie  istovite  înainte 
de  vârsta  adolescenţei?  Pentruce  nu  se  interesează  de 
sănătatea  atelierelor?  De  ce  nu  desparte  sexele?  De  ce 
se  dă  un  salar  neîndestulător,  nici  chiar  pentru  cele 
dintâi  trebuinţe  ale  vieţii?  Pentruce,  în  fine,  se  per¬ 
mite  să  se  istovească  şi  să  se  înjosească  în  aşa  hal 
creaturile  făcute  după  chipul  lui  Dumnezeu1. 

—  Vai,  mi-a  răspuns  el,  fără  îndoială,  aci  se  petrec 
mari  desordini  sociale;  dar  cine  se  ocupă  de  ele,  casă 
le  pună  capăt?  Industria  nu  se  gândeşte  decât  să  pro¬ 
ducă  cu  câştig,  mult  şi  eftin.  Fiecare  industriaş  voeşte 
să  întreacă  pe  concurenţ'i  săi.  Fiecare  naţiune  voeşte 
să  întreacă  pe  celelalte  şi  să  le  ia  locul.  Ca  atare,  totul, 
şi  oameni  şi  maşini,  trebue  să  funcţioneze  cu  cât  mai 
puţină  cheltuială:  Ce  interesează  pe  antreprenori  vârsta, 


1  De  când  scrie  autorul  acestea  şi  până  azi,  s’a  schimbat  mult  men¬ 
talitatea  conducătorilor  şi  lucrătorii  sunt  trataţi  din  ce  fn  ce  tot  mai  ome¬ 
neşte.  (Nota  trad.J 

puterea,  moralitatea  şi  cultura  oatnenilor-maşini?  Ce  im¬ 
portanţă  prezintă  câţiva  indivizi,  sdrobiţi  sub  carul  de 
triumf  al  civilizaţiei  moderne?  Lucrul  important  pentru 
naţiuni  este  ca  bogăţia  să  fie  produsă!  Poate  că  lucră¬ 
torii  mai  luminaţi,  mai  îndemânatici,  mai  cu  dare  de 
mână  n’ar  voi  să  se  mai  supună  la  jugul  apăsător  al 
industriei,  ei  ar  dori  să  se  depărteze  din  aceste  ateliere 
nesănătoase  şi  ar  cere  salarii  mai  omeneşti.  Dar  nul 
Morala  ştiinţifică  a  interesului  cere  ca  această  mulţime 
să  continue  a  putrezi  în  mizerie  şi  să  fie  flămândă,  Ia 
bunul  plac  al  stăpânilor  ei,  sau  mai  de  grabă  al  asu¬ 
pritorilor  ei!... 

Cât  despre  puterea  publică,^  se  mărgineşte  să  îm¬ 
piedice  pe  cei  săraci  să  întindă  mâna  pe  străzile  boga¬ 
tului  oraş.  Câteva  sume  neînsemnate  acordate  pentru 
existenta  publică,  câteva  paturi  în  azile  şi  spitale  şi  mij¬ 
loace  de  a  asigură  bătrâneţile  mizerabile  ale  lucrătorului, 
iată  tot  ceeace  puteiea  publică  a  putut  să  facă  pentru 
a  vindecă  această  plagă  aşă  de  dureroasă. 

Nenorociţii  deci  n'au  adevăraţi  protectori  decât 
pe  slujitorii  Dumnezeului  celui  bun  şi  inimile  pioase, 
care  văd  în  fiecare  sărac  un  prietin  al  Mântuitorului  şi 
un  frate,  pe  care  trebue  să  1  uşureze.  Numeroase  daruri 
se  primesc  şi  se  împart  în  fiecare  zi,  dar  ele  nu  pot  să 
împlinească  nevoile  imense,  ce  cresc  neîncetat,  prin 
înmulţirea  cauzelor,  care  fac  să  se  nască  şi  să  dăinu¬ 
iască  mizeria.  Episcopul  nostru  le  vede  cu  durere  şi 
inima  sa  plină  de  dragoste  caută  să  înlăture  răul,  stin- 
gându-1  din  rădăcini.  De-ar  putea  el  să  lumineze  şi  pe 
săraci  şi  pe  bogaţi  asupra  intereselor  lor  comune  i  De-ar 
puteâ  —  ajutat  de  cei  bogaţi  —  să  decidă  pe  cei  săraci 
să  dea  copiilor  lor  o  cultură  creştină,  care  să-i  ridice 
din  starea  lor  de  plâns  şi  să  i  aducă  la  fericire,  printr’o 
muncă  inteligentă,  unită  cu  virtutea! 

Trad.  de  Pr.  I.  N.  lonescu. 


Documente. 


„Scopul  scuză  mijloacele"... 

E  un  vechiu  principiu  de  morală  iezuită.  In  vir¬ 
tutea  acestui  principiu  o  faptă  rea  poate  fi  calificată  de 
faună,  atunci  când  se  face  cu  un  scop  bun,  când  slu¬ 
jeşte  cauze  mai  înalte,  cauze  «sfinte».  Viclenia  devine 
astfel  înţelepciune,  prudenţă;  furtul  —  un  act  de  drep¬ 
tate;  arderea  pe  rug  —  o  jertfă  «ad  majorem  Dei  glo- 
riam». 

Sub  raport  teoretic  principiul  este  un  seducător 
sofism;  sub  raportul  realizării  lui  practice,  este  deadreptul 
o  monstruozitate,  O  recunosc  şi  ceice  l-au  formulat, 
ceice  l-au  consacrat  printr’o  experienţă  de  veacuri:  ca¬ 
tolicii.  De  aceea  ei  se  indignează,  ori  de  câteori  sunt 
acuzaţi  de  pervertirea  moralei  creştine  şi  a  moralităţii 
publice. 

In  timpul  din  urmă  s’au  fixat  chiar  premii  în  bani 
pentru  ceice  ar  descoperi  formularea  acestui  principiu 
în  vr’unul  din  manualele  de  morală  catolică...  Ei  se  in¬ 
dignează,  pentrucă  principiul  acesta  pune  morala  cato¬ 
lică  în  cea  mai  tristă  lumină.  Dar  nu  renunţă  la  el, 
pentrucă  gestul  ar  implică  renunţarea  Ia  principiul,  care 
«justifică»  toate  actele  de  nedreptate  şi  de  terorism 
brutal  cari  pătează  istoria  bisericii  romane:  dela  falsi¬ 
ficarea  voită  a  evangheliei  Mântuitorului,  până  la  arderea 
pe  rug  a  «ereticilor». 

Un  exemplu  clasic  de  felul  în  care  se  face  uz  încă 
şi  astăzi  de  această  minciună,  ni-1  oferă  numărul  din 
Martie  1923  al  revistei  Hochland.  In  acesta  scrie  pro¬ 
fesorul  Joseph  Wîttig  dela  facultatea  de  teologie  ca¬ 
tolică  din  Breslau  un  articol  întitulat  «Consideraţii  nouă 
cu  privire  la  desvoltarea  religiunii  creştine». 

Spicuim,  după  « Revue  Chretienne,  câteva  pasagii 
caracteristice  din  articolul  amintit: 

«Câteva  fapte  din  evul  mediu  au  dat  prilej  de  acuză 
în  contra  bisericii  (catolice).  E  vorba  de  anumite  ope- 

Tatii  juridice,  cari  privite  din  punct  de  vedere  empiric 
constituiau  falsuri  sau  ficţiuni,  dar  cari  puteau  fi  justi¬ 
ficate,  dacă  se  luă  în  considerare  intenţia  cu  cari  au 
fost  făcute. 

«Unele  mănăstiri  germane  şi-au  câştigat,  prin  do- 
naţiuni  sau  cumpărări,  moşii  considerabile.  Aceste  achi¬ 
ziţii  nu  erau  certificate  prin  nici  un  document,  sau  dacă 
da,  aceste  documente  se  pierduseră.  Dar  iată  că  autori¬ 
tatea  anunţă,  că  toate  posesiunile  a  căror  provenienţă 
legală  nu  se  poate  justifică  prin  acte  reglementare,  vor 
fi  revendicate  de  Stat. 

«Ce  eră  să  facă  monahii?  Ei  se  puseră  pe  lucru  şi 
dresară  documentele  cari  le  lipseau.  Ei  au  făcut  această 
ispravă  cu  iscusinţa  pe  care-o  admirăm  încă  şi  azi.  Erau 
ei  prin  aceasta  într’adevăr  nişte  falsificatori  ?  Câtuşi  de 
puţin.  Ei  nu  au  falsificat  dreptul,  ci  dimpotrivă,  l-au 
fixat,  pentrucă  iau  produs  dovada  scrisă,  care  li  se  cerea 
In  chip  ilegal. 

«Un  caz  analog  s’a  produs  când  episcopii  Fran- 
coniei  trebuiau  să-şi  apere  faţă  de  adversari  anumite' 
drepturi  particulare  de  pildă  dreptul  de  a  fi  judecaţi  de 
tribunalul  papei,  ori  de  câteori  erau  amestecaţi  în  afaceri 
religioase.  Invocarea  practicei  părea  insuficientă.  Dacă 
episcopii  voiau  să- şi  apere  cu  succes  un  drept  sacru, 
trebuiau  să  poată  răspunde  la  întrebarea:  «Unde  eră 
scris  acest  drept?»  Atunci  a  început  operaţia  secretă  în 
cancelariile  lor  şi  cât  ai  bate  ’n  pălmi  ei  putură  produce 
întreaga  colecţie  de  scrisori  pontificale,  cari  le  garantă 
acest  drept.  Au  fost  ei  oare  prin  aceasta  nişte  falsifi¬ 
catori  ?  Ei  n’au  falsificat  dreptul,  pentrucă  dreptul  eră 
stabilit  astfel  prin  lege... 

«Ei  au  creiat  probe  nouă  şi  aceste  probe  erau  bune 

Eentrucă  îşi  aveau  rădăcina  în  convingerea  sufletelor. 

Ireptul  însuşi  cereâ  această  procedură  şi  legile  sale  au 
împins  pe  oameni  la  asemenea  procedeuri.  Pentrucă 
dreptul  încă  este  un  tiran. . .» 

Textul  acesta,  izvorât  din  cugetarea  unui  simplu 
■călugăr  iezuit,  n’ar  fi  surprins  pe  nimeni.  El  este  însă 

foarte  semnificativ,  când  e  iscălit  de  profesorul  Joseph 
Wittig,  care  face  parte  din  faimosul  grup  al  Kultar - 
katholicilor.  El  dovedeşte,  că  «erudiţia»  savanţilor  ca¬ 
tolici  nu  e  de  loc  mai  puţin  vinovată  decât  «neştiinţa» 
iezuiţilor  simpli  (dacă  juxtapunerea  acestor  două  cuvinte 
este  posibilă)  —  de  nenumăratele  falsuri  pe  care  le-a 
produs  pia  fraus  catholica.  Dinu  Fajură. 

înaintea  tribunalului  ştiinţei  cauza  primatului  jurisdicţional 
al  episcopilor  Romei  este  de  mult  şi  definitiv  pierdută.  Dacă 
exegeza  biblică,  călăuzită  de  norme  sănătoase,  refuză  să  gă¬ 
sească  in  Sfânta  Scriptură  vre-un  temei  rea!  pentru  primatul 
jurisdicţional  al  Sf.  Apostol  Petru,  istoria  dogmelor  şi  istoria 
bisericii  creştine  constată  cu  certitudine  inexistenţa  —  atât  ca 
doctrină  cât  şi  ca  exerciţiu  practic^ —  a  pretinsului  primat  ju- 
risdicţ'onal  al  episcopilor  Romei,  în  tradiţia  veacurilor  primare 
ale  creştinismului. 

Punctul  de  vedere  al  bisericii  ortodoxe  a  Răsăritului,  în 
această  chestiune,  este  astfel  pe  deplin  verificat  prin  cercetările 
critice  şi  obiective  pe  cari  ştiinţa  le-a  întreprins  asupra  prima¬ 
tului  papal.  Rezultatele  mai  recente  ale  acestor  cercetări  n’au 
făcut  decât  să  confirme  ceeace  se  ştia  mai  mult. 

Foarte  interesante  sunt,  sub  acest  raport,  publicaţiile  în¬ 
şirate  mai  sus  ale  învăţatului  Hugo  Koth,  fost  profesor  romano - 
catolic  Ia  universitatea  din  Miinchen. 

In  prima  lucrare,  considerând  pe  Sf.  Ciprian  ca  pe  o  per¬ 
sonalitate  reprezentativă  nu  numai  a  bisericei  africane,  ci  a  în- 
tregei  biserici  creştine  din  Apus,  pe  baza  unei  minuţioase  ana¬ 
lize  critice  a  lucrărilor  literare  şi  a  atitudinei  episcopului  din 
Cartagena  ajunge  la  încheierea  că  în  concepţia  lui  despre  bi¬ 
serică  şi  despre  organizaţiunea  ei  nu  încape  primatul  papal. 

«Ciprian  ne  relatează  despre  viaţa  bisericească  a  timpului  său 
mai  mult  decât  oricare  scriitor  ai  celor  dinlâi  trei  secole,  el 
vorbeşte  în  repeţite  rânditri  programatic  despre  biserică  şi  de¬ 
spre  constituţiunea  ei,  despre  episcopat,  despre  instituirea  di¬ 
vină  şi  despre  situata  lui  în  biserică,  şi  ne  descopere  sistemul 
său  bisericesc  destul  de  limpede  ca  să  înţelegem  că  întriânsul  nu 
are  loc  un  primat  de  drept  al  bisericei  romane,  un  «papă»,  un 
singur  şef  văzut.  El  a  desfăşurat  acest  program  nu  numai  în 
teorie,  ci  în  disputa  despre  botezul  ereticilor  l-a  aplicat  cu  con¬ 
secvenţă  în  practică»  (pag.  145).  «Ciprian  din  Cartagena  e  epi- 
scopalist  din  creştet  până  ?n  tălpi  (p.  137)...  e  elocventul  pur¬ 
tător  de  cuvânt  al  episcopalismului  pur  al  bisericei  vechi  im-'1 
potriva  oricărei  tendinţe  primaţiale»  (pag.  150)  «Ciprian  nu  cu¬ 
noaşte  nici  o  deosebire  între  episcop  şi  papă»  (pag.  124).  «Co¬ 
respondenţa  lui  Ciprian  şi  a  africanilor  cu  Roma  nu  trădează 
nici  o  urmă  de  subordinaţiuni,  ci  are  la  bază  totdeauna  con¬ 
ştiinţa  deplinei  coordinaţiuni.  Ori  de  câteori  îşi  arată  motivele 
—  şi  fac  acest  lucru  adeseori  —  nici  odată  nu  vorbesc  'despre 
obiigamentul  unei  ascultări  şi  nu  dau  asigurări  de  subordinaţie. 
Din  contră :  orice  încercare  a  vreunui  episcop  de  a  se  proclamă 
ca  şef  şi  de  a  cere  supunere  deia  ceialaiţi  episcopi  e  timbrată 
drept  călcare  a  constituţiunii,  drept  trufie  contrară  Scripturii  şt 
drept  tirănie»  (pag.  121).  «Ciprian  nu  cunoaşte  un  centru  şi 
un  punct  de  unitate  al  întregei  biserici.  Biserica  ecumenică 
cu  episcopatul  său  unitar  şi  neîmpărţit  este  punctul  de  unitate 
solid  în  pluralitatea  manifestărilor»  (p.  26).  «El  n’a  recunoscut 
nici  odată  pe  seama  bisericei  romane  şi  a  episcopului  ei  nici 
un  fel  de  primat  de  drept,  şi  n’a  considerat’o  nici  odată  ca  un 
centru  indispensabil  al  unităţii  bisericeşti». 

Aceste  rezultate  le  precizează  Hugo  Koch  în  prefaţa  cărţii 
sale  astfel:  « Ciprian  nu  cunoaşte  nici  un  papism,  nici  in  dog¬ 
matică,  nici  în  dreptul  bisericesc ».  <Papismut  e  un  produs  al 
istorieh  (pag.  146).  El  nu  se  găseşte  în  intenţiile  Mântuitorului ; 
n’are  origină  divină,  ci  e  o  creaţiune  omenească. 

Concluziile  ce  se  impun  din  aceste  rezultate  ştiinţifice 
pentru  conştiinţă,  sunt  clare.  învăţatul  Hugo  Koch  le- a  şi  scos 
cu  «consecvenţa  omului  logic  cu  sine  însuşi :  a  ieşit  din  biserica 
,papistă,  a  cărei  dogmă  despre  primatul  papal  n’o  mai  vedeâ 
desprizându-se  din  gândul  şi  din  doctrina  Mântuitorului. 

in  a  doua  lucrare  analizează  atitudinea  lui  Tertulian  în 
-aceeaşi  chestiune  şi  conclude  la  sfârşitul  interesantelor  sale  ex¬ 
puneri:  «De/a  Tertulian  nu  se  poale  obţine  nimic  in  favoarea 
Mnui  primat  de  drept  şi  de  doctrină  al  Rdmeh  (pag.  97). 

In  al  treilea  studiu  revine  asupra  rolului  episcopului  de 
Cartagena  in  disputa  referitoare  la  botezul  ereticilor  şi  arată  cu 


158 


REVISTA  TEOLOGICĂ 


noi  precizări  cât  de  străină  eră  de  sufletul  lui  Ciprian  doctrina 
despre  primatul  episcopului  Romei. 

E  bine  să  ţină  seartiă  şi  teologia  ortodoxă  de  asemenea 
lucrări  ştiinţifice,  astăzi  când  se  pune  problema  reunirii  biseri¬ 
cilor.  Dar  ar  fi  poate  mai  de  folos  să  pătrundă  şi  la  fraţii  din 
Blaj,  cari  operează  şi  astăzi  cu  arsenalul  ruginit  al  ultramon- 
tanismului. 

♦ 

Dr.  M.  Roşka :  Un  vechiu  cimitir  românesc,  în  fostul 
sat  Vărarea  din  jud.  Bistriţa-Năsăud.  Cluj  1924,  pag.  55. 

Dl  director  al  Muzeului  Societăţii  «Carpaţii»  din  Cluj,  pu¬ 
blică,  sub  auspiciile  Comisiunii  Monumentelor  istorice,  secţia 
pentru  Transilvania,  rezultatul  cercetărilor  ce  le-a  condus  D-Sa^ 
In  vechiul  cimitir  al  satului  Vărarea  (azi  Nepos)  de  pe  valea 
Someşului.  Intre  obiectele  găsite  în  morminte  mai  mare  interes 
prezintă  monedele  din  diferite  timpuri  cari  se  coboară  în  vechime 
până  pe  ia  mijlocul  secolului  al  XVI-lea.  Pământul  argilos  şi 
umed  n’a  favorizat  păstrarea  rămăşiţelor  coborâte  in  cimitirul 
sătenilor  din  Vărarea.  —  Totuşi  asemenea  cercetări  sunt  pre¬ 
ţioase  şi  prin  puţinele  rezultate  şi  le  obţin.  Numeroase  ilustraţii 

însoţesc  explicările  textului.  n. 

* 

Din  vieţile  sfinţilor.  1.  Spre  Emaus  de  Mihall  Sado- 
veanu  şi  D.  D.  Pdtrăşcanu.  Editura  «Cartea  Românească»,. 
Bucureşti  1924.  Pag.  262.  Preţul  35  Lei,  —  Sunt  cărţi  cari  cre- 
iază  epoce  şi  epoce  cari  îşi  cer  cărţile.  De  bună  seamă  «Spre 
Emaus»  nu  va  creiâ  epocă;  ea  este  în  schimb  o  carte  pe  care 
vremile  noastre  o  aşteptau  de  mult  Dovadă  că  i  s’a  făcut,  încă 
înainte  de  apariţia  ei,  o  destul  de  intensă  reclamă.  Şi  nu  fără 
temeiu,  pentrucă  numele  autorilor  ei  —  scriitori  cu  reputaţie 
consacrată  —  ofereau  suficienta  garanţie  a  unui  eveniment 
literar. 

Căci  în  atmosfera  viciată,  care  se  hrăneşte  cu  literatura 
vărsată  de  neostenitele  rotative  al  diui  I.  Herz,  apariţia  celui 
dintâi  volum  din  vieţile  sfinţilor  trebue  socotită  ca  un  adevărat 
eveniment  literar.  * 

Una  după  alta  ni  se  povestesc  aici  vieţile  pline  de  sbu- 
cium  şi  patimi  ale  mucenicilor,  cari  au  împodobit  cele  dintâi 
veacuri  ale  creştinismului  eroic.  Nu  sunt  figuri  literare,  nici 
fapte  zămislite  de  închipuirea  poetică,  ci  personalităţi,  cari  prin 
mucenicia  fără  seamăn  a  vieţilor  lor  au  dus  mai  departe  victoria 
evangheliei  lui  Hristos. 

Scrisă  în  «limba  veche  şi  'nţeleaptă*  a  vechilor  tipărituri 
bisericeşti  şi  izvoade  cronicăreşti,  suntem  convinşi  că  aceasta 
carte  va  trece  din  mână  în  mână  ca  pâinea  cea  bună. 

Şi  duhul  ei  dătător-  de  viaţă  va  pătrunde  în  sufletele  sbu- 
ciumate,  ca  o  binecuvântare  cerească. 

Cât  mai  larga  popularizare  a  acestei  cărţi  e  o  datorie  a 
celor  ce  se  îngrijesc  de  educaţia  tineretului  nostru.  Iar  mini- 
sterul  Instrucţiunii  şî'al  Cultelor,  care  n’a  zidit  încă  rugul  uriaş 
pentru  arderea  <Di  grandelor»,  «Vistavoilor»  şi  a  altor  «Reviste 
galante»  are  prilejul  unui  act  cultural:  Scoaterea  unei  ediţii  po¬ 
pulare  —  vreau  să  zic  ieftine  —  din  minunata  carte  a  dlor  Sa- 
doveanu  şi  Pătrăşcanu  şi  răspândirea  ei  până  în  cele  mai  adânci 
pături  ale  poporului  nostru  ştiutor  de  carte. 

Copilul  care  abia  începe  a  sloveni,  o  va  citi  cu  drag  — 
şi  aşa  de  greu  se  va  ’ndurâ  s’o  lase  din  mână  cucernicul  moş¬ 
neag,  care  abiâ  mai  poate  sloveni.  N.  C. 


CRONICA  BISERICEASCĂ-CULTURALĂ. 


Protestul  ortodoxiei  româneşti  Împotriva  concordatului^ 

Tratativele  iniţiate  pentru  încheierea  concordatului  cu  Vaticanul 
au  stârnit  proteste  unanime  în  sufletele  cetăţenilor  ortodocşi  din 
cuprinsul  ţării.  Preoţimea  capitalei,  alarmată  de  primejdia  care 
ameninţă  nu  numai  biserica  ort.  ci  şi  statul,  s’a  întrunit  în  mai 
multe  rânduri,  luminând  problema  din  toate -punctele  de  vedere 
şi  informând  opinia  publică  despre  capcana  pe  care  Vaticanul 
o  întinde  din  nou  ţării  româneşti.  Rezultatul  desbaterilor  sinte¬ 
tizate  în  moţiuni  categorice  a  fost,  că  tratativele  pentru  concordai 
au  fost  amânate  «sine  die». 

Fireşte,  nu  puţin  a  contribuit  la  acest  rezultat  nici  ancheta 
făcută  de  ziarul  «Universul»  între  personalităţile  marcante  ale 
vieţii  noastre  bisericeşti,  cu  privire  la  chestiunea  concordatului^ 
înalţii  noştri  prelaţi  îndeosebi  au  avut  prilejul  să  examineze  pro¬ 
blema  în  lumină  istorică  şi  trăgând  toate  consecinţele  fireşti  să 
arete  nu  numai  inutilitatea,  dar  chiar  primejdia  pe  care.  o  im¬ 
plică  pentru  ţară  încheierea  unui  concordat  cu  Vaticanul.  - 

Pe  frontul  acestei  chestiuni  pare  a  se  fi  potolit  lupta.  Ori- 
cind  se  va  reluă  însă,  ea  va  întimpinâ  aceeaş  resiztenţă  hotă¬ 
râtă  din  partea  reprezentanţilor  bisericii  noastre,  conştienţi  şl 
de  interesele  ţării  şi  de  datoria  lor. 


Excomunicarea  părintelui  T.  Popescu.  In  ultima  şedinţă 
a  sesiunii  sale  de  primăvară,  Sfântul  Sinod  s’a  ocupat  cu  recursul 
părintelui  T.  Popescu  dela  biserica  «Cuibu  cu  barză»,  aducând 
următoarea  sentinţă : 

«In  cursul  judecării  acestui  proces  şi  după  examinarea  cre¬ 
dinţei  preotului  Tudor  Popescu,  de  «ătre  comisiunea  sinodală, 
Sinodul,  în  unanimitate  de  voturi,  constată  că  numitul  preot  nu 
numai  într’un  singur  punct  ci  în  mai  multe  puncte  centrale  şi 
esenţiale  s’a  abătut  dela  doctrina  bisericei  noastre  ortodoxe. 

«Aceste  rătăciri  şi  abateri  Sf.  Sinod,  cu  unanimitatea  glasu¬ 
rilor  sale,  le  condamnă. 

«Astfel,  se  înţelege  dela  sine  că  nu  mai  poate  rămâne,  nici 
o  clipă,  slujitor  al  acelei  biserici,  ale  cărei  dogme  şi  învăţături 
refuză  să  ie  creadă  şi  deci  nu  poate  nici  să  Ie  propovăduiască. 

«Pe  temeiul  acestor  consideraţiuni  Sf.  Sinod,  —  după  ce  a 
încercat  zadarnic,  cu  cea  mai  largă  bunăvoinţă  şi  părintească 
iubire  readucerea  Iui  la  treapta  credinţei  bisericei,  al  cărui  slu¬ 
jitor  a  fost,  —  cu  multă  durere  a  tras  consecinţele  fireşti  ale 
atitudinei  pe  care  preotul  Tudor  Popescu  a  luat-o  faţă  de  bi¬ 
serică  şi  doctrina  ei,  excomunicându-1  din  sinul  bisericei  orto¬ 
doxe  şi  comunitatea  ei». 

* 

împotriva  alcoolismului.  Ravagiile  pe  cari  le  face  alco¬ 
olismul  îndeosebi  în  sinul  populaţiei  noastre  rurale  au  pus  pe 
gânduri  toată  suflarea  care  poartă  la  inimă  viitorul  neamului. 
De  aceea  preoţimea  noastră  din  întreg  cuprinsul  tarii  îşi  inten¬ 
sifică  iot  mai  mult  propaganda  sa  împotriva  acestei  patimi  înră¬ 
dăcinate.  In  timpul  din  urmă  s'au  asociat  la  această  binefăcă¬ 
toare  acţiune  şi  apostoli  din  alte  pături  sociale,  aşâ  că  lupta  se 
poartă  cu  cei  mai  străluciţi  sorţi  de  izbândă. 

De  astădată  centrul  de  propagandă  împotriva  alcoolismului 
este  însăşi  capitala  ţării. 

Zilele  trecute  s’au  întrunit  la  Bucureşti  mai  multe  Asociaţii: 
a  preoţilor,  a  medicilor,  a  funcţionarilor  comerciali,  a  femeilor 
ortodoxe  române  efc.  hotărând  sa  continue  campania  In  cea 
mai  strânsă  solidaritate  şi  cerând  cârmuirii  aplicarea  cât  mai 
completă  şi  cât  mai  generală  a  legii  repaosului  duminical. 

La  această  întrunire  au  participat  între  alţii  arhim.  Scriban 
dl  prof.  Popescu  Mătăeşti,  dl  D.  Dobrescu,  dl  Avacovici,  T. 
Popescu  şi  o  imensă  mulţime  de  cetăţeni  ai  capitalei.  Oratorii 
au  subliniat  primejdia  alcoolismului  şi  au  accentuat  necesitatea 
unei  lupte  cât  mai  hotărâte  împotriva  lui. 

In  interesul  superior  al  statului  şi  ai  neamului  românesc 
credem  că  guvernul  ţării  va  da  cel  mai  efectiv  sprijin  acestor 
conştienţi  cetăţeni  —  dispunând  şi  supraveghând  cât  mai  inte¬ 
grala  aplicare  a  legii  repaosulu  duminecal.  Neculce. 

NOTE  Şi  INFORMAŢII. 


Părintele  Ştefan  Meteş,  membru  corespondent  al  Acade¬ 
miei  Române,  publică  în  «Neamul  Românesc»  un  foarte  docu¬ 
mentat  studiu  cu  privire  Ia  politica  religioasă  a  României  faţă 
de  catolicismul  unguresc,  lată  concluziile  principale  la  care  ajunge 
apreciatul  nostru  istoric  după  amănunţita  expunere  a  problemei : 

1.  încheierea  Concordatului  cu  Vaticanul  să  se  amâne  până 
ce  se  va  vota  prin  Parlament  proiectul  de  lege  privitor  la  re¬ 
gimul  general  al  cultelor,  deci  şi  al  cultului  catolic. 

2.  Să  se  disolve  «Statul  catolic»,  a  cărui  situaţie,  compu¬ 
nere  şi  funcţionare  e  ilegală. 

3.  Regele  României  să  păstreze  toate  drepturile  avute  de 
regele  Ungariei  asupra  bisericii  catolice:  ca  patron  suprem,  ca 
numire  de  episcopi,  dreptul  de  dispunere  supremă  asupra  ave¬ 
rilor  bisericeşti  şi  mănăstireşti. 

4.  Exproprierea  complectă  a  tuturor  moşiilor  Bisericii  cato¬ 
lice,  fără  nici  o  plată  în  bani  {la  cele  dăruite  de  Regii  Ungariei, 
sau  Principii  Ardealului,  fiind  moşii  ale  statului),  decât  pentru 
cele  dăruite  de  particulari,  dacă  aceasta  se  poate  dovedi. 

5.  Statul  să  sprijinească  materialiceşte  biserica  catolică  nu¬ 
mai  în  proporţie  cu  numărul  credincioşilor  ei.  Procedura  aceasta 
să  se  aplice  faţă  de  toate  confesiunile  recunoscute  în  Stat  fără 
nici  o  consideraţie. 

6.  Statificarea  urgentă  a  averilor  mobile  şi  imobile  (case, 
etc.  vezi  şi  pct.  4)  ale  Fondului  religionar  şi  de  studii,  ca  să  se 
ajute  din  ele  şi  alte  confesiuni  nu  numai  cea  catolică. 

7.  Statul  român  îşi  păstrează  deplină  putere  asupra  ordi¬ 
nelor  călugăreşti  catolice  de  a  le  desfiinţâ  şi  a  le  seculariza  toate 
bunurile,  sau  a  le  întrebuinţa  conform  nevoilor  sale  pentru  bi¬ 
nele  obştesc. 

8.  Desfiinţarea  episcopiilor  catolice  din  Oradea-mare  şt 
Satu-Mare.  Aceste  episcopii  cu  averi  imense  au  un  număr  foarte 
scăzut  de  credincioşi,  cam  70  mii  la  o  episcopie,  cât  are  un 
protopopiat  ortodox  român  din  Banat.  Singură  episcopia  dela 
Oradia  are  16  canonici,  adecă  atâţia  câţi  asesori  are  întreaga 
mitropolie  ortodoxă  din  Transilvania,  cu  5  eparhii  şi  cu  2  mi¬ 
lioane  credincioşi. 

9.  Statificarea  şcolilor  catolice.  De  şcoli  confesionale  cato¬ 
lice  susţinute  de  Stat  nu  poate  fi  vorba.  Observăm  cu  stricteţă 
toate  dispoziţiunile  tratatelor  de  pace  faţă  de  învăţământul  mi¬ 
norităţilor.  Când  nu  le-am  observat  am  făcut- o  totdeauna  în  pa¬ 
guba  Statului  român,  dar  niciodată  îş  detrimentul  minorităţilor. 

căci  altfel  ar  fi  trebuit  de  mult  să  închidem  o  sumedenie  de 
şcoli  şi  să  suspendăm  din  oficiu  multe  autorităţi  şcolare  ale  mi¬ 
norităţilor,  cari  n’au  voit  să  recunoască  autoritatea  Statului  şi  să 
se  conformeze  dispoziţiilor  legale  ale  ministerului  de  Instrucţie». 

Studiul  ar  fi  vrednic  să  fie  reprodus  în  broşură  şi  să  i  se 
dea  cea  mai  largă  popularizare. 

* 

Se  ştie  că  Rusia  de  astăzi  nu  mai  e  comunistă  în  înţelesul 
doctrinei  marxiste.  Comisarii  poporului  nu  mai  propoveduesc 
egalitatea  socială.  N’o  mai  propoveduesc,  pentrucă  o  desmint 
ei  înşişi  prin  viaţa  lor  de  risipă  şi  lux  exorbitant. 

Rusia  îşi  are  astăzi  aristocraţia  sa  specială,  aristocraţia  roşie. 
Automobilul  extraordinar  de  luxos  al  Comisarului  Crasin,  cum 
nu  a  avut  şi  nu  a  văzut  nici  fostul  ţar  Nicolae  al  IMea,  cu  şoferi 
în  livrele  engleze  de  o  rară  distincţie,  e  un  simbol  al  acestei 
aristocraţii.  Automobilul  e  indispensabil  legat  de  administraţia 
oficială  sovietică;  fără  el  nici  nn  comisar  nu  merge  nicăiri;  nici 
cel  mare.  nici  cel  mic.  Lucrul  a  ajuns  până  acolo,  că  atunci 
când  automobilul  misiunii  engleze  trece  pe  străzile  Moscovei, 
băieţii  de  stradă  strigă:  «Comuniştii!  Vin  comuniştii!» 

Comisarii  poporului  locuesc  în  palatele  aranjate  cu  con¬ 
fortul  care  sfidează  orice  pretenţii.  Podoabele  lor  întrec  măsura 
luxului  princiar,  iar  bucătăria  comisarilor  are  furnizori  speciali, 
cari  sunt  în  stare  să  mulţumească  şi  cele  mai  capricioase  gu¬ 
sturi  ale  aristocraţiei  roşii. 

«Nu  există  comisar  —  zice  un  escelent  cunoscător  al 
vieţii  din  Rusia  de  azi,  d.  Parsifal  Philips,  corespondentul  mon¬ 
dial  al  ziarului  englez  «Daily  Mail»  —  care  să  nu  trăiască  în 
lux.  Toţi  trăesc  aşa  cum  niciodată  n’a  trăit  nici  familia  impe¬ 
rială,  nici  vr’unul  dintre  marii  duci  în  tot  timpul  când  Rusia  a 
fost  împărăţie». 

* 

Consiliul  general  din  Friburg  (Elveţia)  a  dat  de  curând  o 
ordonanţă  în  virtutea  căreia  înjurăturile  şi  vorbele  de  ocară  îm¬ 
potriva  divinităţii  se  pedepsesc  cu  închisoare.  Măsura  e  extra¬ 
ordinar  de  elocventă.  Ea  dovedeşte  îndeajuns,  cât  se  preţuieşte 
aiurea  religiositatea  şi  bunacuviinţă.  La  noi?  Se  înjură  în  familie, 
în  crâşmă,  în  şcoală,  în  armată,  în  parlament,  fără  să  se  sin¬ 
chisească  cineva.  Ori  dacă  cineva  se  şi  indignează  împotriva 
astorfel  de  atentate  împotriva  moralei  publice,  protestele  lui 
stârnesc  cel  mult  zimbetele  ironice  ale  unor  dni  profesori  uni¬ 
versitari. 

* 

O  ordonanţă  a  Ministerului  Instrucţiunii  publice  dispunea, 
acum  câteva  luni,  confişcarea  manualelor  unite:  Istoria  bisericii 
creştine  universale  de  I.  Georgescu  şi  Noţiuni  de  istorie ,  liturgică 
şi  constituţie  de  N.  Brânzeu  pe  motiv  că  ele  conţin  idei  vătă¬ 
mătoare  statului  şi  bisericii  noastre.  Autorităţile  blăjene  au  pro¬ 
testat,  iar  ministerul  şi-a  revocat  ordonanţa,  îngăduind  întrebu¬ 
inţarea  manualelor  buclucaşe  până  Ia  sfârşitul  acestui  an  şcolar, 
pentruca  învăţământul  religios  .să  nu  sufere  perturbaţii,  prin 
brusca  eliminare  a  celor,  două  capodopere  de  pedagogie  unită. 
Numai  cât  ministerul  a  ajuns,  prin  procedura  sa,  într’o  foarte 
delicată  dilemă:  dacă  manualele  din  chestiune  nu  «conţin  idei 
vătămătoare  statului  şi  bisericii  noastre»,  pentruce  a  dispus  con¬ 
fiscarea  lor?  Iar  dacă  Ie  conţin,  —  ceeace  s'a  dovedit  —  pen¬ 
truce  s’a  revocat  ordinul  de  imediată  confişcare? 

Ipoteza  dintâi  implică  o  nedreptate  faţă  de  fraţii  noştri 
uniţi,  iar  ipoteza  a  doua  o...  «toleranţă»,  pe  care  nici  Liga 
Naţiunilor  nu  cred  c’o  pretinde... 

•  '  * 

«Universul»  a  adunat  până  acuma  pentru  studenţi  peste 
două  milioane  de  Lei.  Colecta  continuă.  Rezultatul  colectei  e 
o  cinste  pentru  ziarul  care  a  iniţiat  o,  ca  şi  pentru  publicul 
darnic.  Rămâne  să  se  constate  dacă  guvernui  îşi  va  face  da¬ 
toria  şi  el  faţă  de  studenţii  cari  s’a  dovedit  că  nu  sunt  chiar 
complotişti  ordinari... 

* 

Valul  de  literatură  pornografică  ce  s’a  abătut  asupra  ţării 
noastre  a  stârnit  îngrijorarea  justificată  a  tuturor  acelor  oameni 
de  bine,  cari  poartă  la  suflet  educaţia  tinerimii  şi  viitorul  nea¬ 
mului  românesc.  Gazetele  au  dus  şi  duc  încă  In  parte  o  ade¬ 
vărată  campanie  împotriva  râului  de  otravă  care  ameninţă  tot 
mai  mult  să  se  reverse  înecând  sufletele  tinerimii  satelor  şi  ora¬ 
şelor  noastre.  Numai  cât  noi  nu  şuntem  aşâ  de  naivi  să  credem 
în  eficacitatea  acestei  campanii,  câtă  vreme  alături  de  articolul 
care  semnalează  primejdia  acestei  literaturi,  pe  care  o  varsă 
din  belşug  tipografiile  jidoveşti  —  se  publică  pe  trei  co¬ 
loane  reclama  filmului'  «La  Garşonne»  şi  câtă  vreme  «Prosti¬ 
tuata»  aceiuiaş  autor  (V.  Margueritte)  împodobeşte  vitrinele  tu¬ 
turor  librăriilor  şi  biblioteca  fiecărei  eleve  «emancipate».  Nu 
ştiu  până  unde  merge  autonomia  redacţiei  şi  administraţiei  unui 
ziar  de  capitală,  nici  dacă  librăriile  din  ţară  lucrează  cu  vr’un 
«caiet  de  sarcini»  care  le-ar  impune  anumite  restricţiunî  cu  pri¬ 
vire  la  vânzarea  literaturii  joubertiane.  In  orice  caz  Asociaţia 
generală  a  presei  ar  aveâ  un  cuvânt  de  spus  şi  Ministerul... 
sănătăţii  publice  — ■  aşijderea. 


Ştiri  mai  nouă  confirmă  vestea  după  care  ministerul  cul¬ 
telor  ar  avea  de  gând  să  desfiinţeze  episcopia  romano-catolică 
de  Satu-Mare,  care  astăzi  nu  are  sub  jurisdicţia  sa  nici  atâţia 
credincioşi  câţi  are  un  protopopiat  al  bisericii  ortodoxe  şi  care 
astăzi  e  o  pepinieră  de  maghiarizare  a  minorităţilor  catolice. 

Cam  în  aceeaş  situaţie  a  ajuns  de  altfel  şi  episcopia  ca¬ 
tolică  a  Orăzii-Mari.  Tocmai  din  această  pricină  ea  va  trebui  să 
împărtăşească  deasemenea  soartea  surorii  sale  din  Satu-mare.  E 
de  prisos  să  mai  spunem  că  autorităţile  bisericeşti  din  numitele 
eparhii  au  mişcat  toate  pietrile  pentru  a  împedecâ  inevitabila 
soluţie.  Şi  de  bunăseamă  tratativele  pentru  încheierea  concor¬ 
datului  cu  Vaticanul  încă  nu  sunt  străine  de  această  luptă  de 
rezistenţă  catolică. 

* 

In  ziua  de  12  Aprilie  a.  c.  s’a  stins  din  viaţă  preotul  lancu 
Ştefănuţ  paroh  ort  român  din  Mândruloc  şi  unul  dintre  cei  mai 
distinşi  preoţi  ai  eparhiei  Aradului.  Defunctul  eră  una  dintre 
figurile  reprezentative  ale  preoţimii  ardelene.  Hărnicia  şl  devo¬ 
tamentul  cu  care  şi-a  pus  viaţa  în  slujba  bisericii  şi  a  neamului 
i-au  adus  distincţii  binemeritate:  defunctul  a  fost  cavaler  al  or¬ 
dinului  «Coroana  României»,  membru  in  comitetul  centra!  al 
uniunii  generale  a  preoţilor  din  toată  ţara,  membru  în  comitetul 
central  al  Asociaţiei  clerului  «A,  Şaguna»  etc.  Dumnezeu  să-l 
odihnească  cu  drepţii. 

* 

Societatea  ortodoxă  naţională  a  femeilor  române  îşi  va  ţinea 
congresul  anual  la  Cra^ova,  în  zilele  de  7  şi  8  Iunie  a.  c.  La 
acest  congres  va  lua  parte,  prin  delegaţi  speciali,  şi  Asociaţia 
clerului  «A.  Şaguna». 

* 

l.  P.  S.  Sa  Arhiepiscopul  Gurie  al  Basarabiei,  de  comun 
acord  cu  episcopii  Visarion  ai  Bălţilor  şi  Nectarie  al  Cetăţii 
Albe  au  hotărât  ca  în  zilele  de  1  şi  2  Mai  a.  c.  să  se  ţină  con¬ 
gresul  călugărilor,  pentru  a  studia  noul  proiect  de  statut  organic 
depus  pe  biroul  corpurilor  legiuitoare.  Delegaţii  acestui  congres 
vor  fi  desemnaţi  de  soboarele  sf.  Mănăstiri.  El  va  avea  ioc  la 
sf.  Mănăstire  Căpriana  (jud.  Chişinău). 

Asociaţia  monahilor  din  Basarabia  a  intervenit,  pe  lângă 
chiriarhii  din  vechiul  regat,  ca  să  încuviinţeze  şi  mănăstirilor  de 
aici  trimiterea  câte  unui  delegat  Ia  congresul  călugărilor  din 
Basarabia. 


„Lumina  Satelor este  foaia  săptămânală  pentru 
popor,  ce  apare  în  Sibiiu,  cu  redacţia  şi  administraţia  în  strada 
Mitropoliei  30.  Preţul  abonamentului  pe  an  90  lei,  pe  jumătate 
de  an  45  Lei;  pentru  străinătate  300  Lei,  iar  pentru  America 
3  dolari.  Prin  scrisul  ei  creştinesc  şi  românesc,  în  cursul  acestor 
doi  ani,  s’a  ridicat  peste  toate  foile  menite  pentru  popor. 
Fraţii  preoţi  au  in  ea  un  preţuit  tovarăş  în  munca  de  păstorire 
a  satelor,  căci  ea  vine  săptămânal  cu  sfaturile  şi  îndrumările  ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştigându-i  abonaţi  în  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  mulţime.  Preoţii  cari  au  trimis  liste  de  abonament  au 
datoria  morală  de  a  îngriji  ca  oamenii  să-şi  plătească. 

Analele  Asociaţiei  clerului  „ Andreiu  Şaguna" : 

1.  Actele  primului  congres  al  preoţimii  din  Mitropolia  Românilor 
ortodocşi  din  Ardeal,  Banat,  Crişana  şi  Maratnurăş,  ţinut  în  Sibiiu, 
în  zilele  de  6/19—8/21  Martie  1919.  Publicate  de  Biuroul  Aso¬ 
ciaţiei  clerului,  Sibiiu  1919,  pp.  140.  Preţul  Lei  10  pentru  membri, 
pentru  alţii  Lei  12. 

II.  Actele  congresului  al  doilea,  biblic,  al  Asociaţiei  clerului 
«Andreiu  Şaguna»,  ţinut  în  Sibiiu  în  zilele  de  31  Martie  (13 
Aprilie)  —  1/14  Aprilie  1921,  publicate  de  Biuroul  Asociaţiei 
clerului.  Sibiiu  1922  pp.  104.  Preţul:  pentru  membri  Lei  16, 
pentru  alţii  Lei  20. 

III.  Actele  congresului  al  treilea,  catehetic,  ţinut  in  2/15—3/16 
Noemvrie  1922,  publicate  de  Biuroul  Asociaţiei  clerului.  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

In  curând  vor  apărea:  Actele  congresului  al  patrâlea,  mi¬ 
sionar,  ţinut  In  22—24  Octomvrie  a.  c.  la  Arad 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  fsc  mărturie  de  năzuinţele  şi  pre¬ 
ocupările  preoţimii  ardelene  între  noile  împrejurări  de  vieaţă, 

Câlindarul  Bunului  Creştin,  pe  anul  1924  este  cel 
mai  bun  călindar,  cu  bogat  material  cultural  şi  literar,  cu  arti¬ 
cole  de  cuprins  religios,  de  învăţătură  şi  cu  numeroase  chipuri. 
Acesta  este  călindarul  arhidiecezan,  prefăcut  după  trebuinţele 
sufleteşti  a  tuturor  creştinilor.  Se  vinde  Ia  librăria  arhidiece- 
zană  în  Sibiiu  şi  la  alte  librării,  cu  7  Lei  fără  şematism  şi  25 
Lei  cu  şematismul  arhidiecezei  de  Alba-Iulia  şi  Sibiiu. 

Organizaţi  fără  amânare  cercurile  religioase  în  cadrul 
despărţămintelor  Asociaţiei  « Andreiu  Şaguna »  a  clerului ,  şi 
iniţiaţi  pretutindenea  instituţia  « caselor  culturale »  la  sate,  pe 
temeiul  statutelor  tip,  publicate  de  Asociaţie  în  broşură  separată . 
Cu  prilejul  executării  reformei  agrare  asiguraţi  intravilan  potrivit 
pentru  zidirea  « casei  culturale ». 


„Biblioteca  bunului  păstor11. 

Nr.  1.  *Taina  pocăinţa *.  Studiu  pastoral  de  [.  Hanzu. 
Preţul  1  Leu. 

Nr.  2.  *  Clerul  şi  chestiunea  alcoolismului *.  Traducere  de 
V.  Oana.  Preţul  Lei  4-— . 

Nr.  3.  *La  centenarul  seminarului  Andreian *.  Disertaţie 
de  Dr.  A.  Crăciunescu.  Preţul  1  Leu. 

Nr.  4.  « Chemarea  preoţimii  noastre*.  Consideraţii  de  actu¬ 
alitate,  de  mai  mulţi.  Preţul  Lei  5’ — . 

Nr.  5.  tŞase  predici  pentru  Duminecile  postului  mare*  şi 
*Un  cuvânt  pentru  ziua  învierii  Domnului »,  de  mai  mulţi. 
Preţul  2  Lei. 

Nr.  6.  < îndrăzniţi,  eu  am  biruit  lumea h  Predici  pentru 
timp  de  războiu,  prelucrate  după  1.  Kessler,  de  Dr.  N.  Bălan 
şi  I.  Moşoiu.  Preţul  2  Lei. 

Nr.  7—8.  *26  Predici  la  credinţa  creştină  sau  Tâlcuirea 
Crezului *.  Traducere  de  episcopul  Nicodem  al  Huşilor.  Preţul 
Lei  10' — . 

Nr.  9.  *Petru  Maior  şi  Unirea*  de  părintele  Terenţie. 
Preţul  2  Lei. 

Nr.  10.  *Schisma  românească*  sau  *  Unirea  cu  Roma*. 
Preţul  Lei  2  50. 

Nr.  11.  *Studiul  pastoralei  in  biserica  românească*,  de 
Arhim.  1.  Scriban,  (Extras  din  «Revista  Teologică»).  Preţul  20  Lei. 

Nr.  12.  <Ortodoxia  şi  creştinismul  apusean*.  Prelucrare 
din  ruseşte  de  P.  S.  Sa  Nicodem,  episcop  al  eparhiei  Huşilor. 
Preţul  Lei  8' — . 


„Biblioteci  bunului  păstor((  se  tipăreşte  acum  sub 
îngrijirea  Asociaţiei  clerului  *Andreiu  Şaguna*  şi  va  apăreâ  şi 
pe  mai  departe  ca  anex  la  *  Revista  Teologică*.  Broşurile  de  sub 
Nrii  1—10  s’au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Numerii  neepuizaţi:  2,  4,  7—8, 
10,  11  şi  12  se  pol  comandă  la  administraţia  *Revistei  Teologice*, 
şi  la  casierul  central  al  Asociaţiei  clerului,  trimiţându-se  pe  lângă 
preţul  arătat  mai  sus  şi  porto  postai. 


